Samo jedan korak ostao je da napravi omladinska selekcija Srbije kako bi došla do najvećeg uspeha našeg reprezentativnog hokeja još od osvajanja zlatne medalje srpskih seniora na Svetskom prvenstvu u Novom Sadu 2009. godine i plasmana u Diviziju I svetskog hokeja. Osam godina kasnije, "Orlići" su kolo pre kraja došli nadomak plasmana u viši rang, posle pobede nad Belgijom u četvrtoj rundi kojom su izabranici Jovice Rusa stigli na samo jedan trijumf, odnosno 60 minuta igre na šampionatu u Beogradu. Pred poslednje kolo naši hokejaši nalaze se na deobi prvog mesta sa čak tri selekcije – Španijom, Australijom i Holandijom. Sve četiri reprezentacije imaju isti broj bodova, pa će o rasporedu medalja odlučivati završno kolo koje se igra u nedelju.\nMnogo je mogućih kmbinacija u kojima bi srpski nacionalni tim mogao do najsjajnijeg odličja, a samo jedan sigurno ga ostavlja bez zlata – ako Španija savlada Holandiju u regularnom delu igre, u meču koji otvara poslednju rundu (13 časova). S druge strane, da bi se okitili zlatnom medaljom i plasirali se u viši rang "Orlićima" će svakako biti neophodan trijumf nad Australijom u utakmici koja zatvara Svetsko prvenstvo.\nRezultati četvrtog kola – subota, 18. mart:Island – Španija 0:7 (0:1, 0:4, 0:2)Australija – Holandija 1:2 (0:0, 0:1, 1:1)Belgija – SRBIJA 1:3 (0:0, 0:2, 1:1)\nParovi poslednjeg kola – nedelja, 19. mart:Holandija – Španija (13 časova)Island – Belgija (16.30)SRBIJA – Australija (20)


source.ba | Volvo ulaže skoro milijardu eura u modernizaciju fabrike u Torslandi\nVolvo je objavio kako će u modernizaciju svoje najveće fabrike uložiti oko 960 miliona eura.\nIz švedskog proizvođača automobila već su najavili kako će uskoro raskrstiti sa motorima sa unutrašnjim sagorijevanjem i većinu kapaciteta prebaciti na električne automobile.\nOni planiraju modernizaciju fabrike u Torslandi, a sve kako bi je prilagodili proizvodnji potpuno električnih modela. Osim sklapanja automobila, ova fabrika će imati i vlastitu proizvodnju baterija, ali i aluminijskih dijelova.\nModernizacija čuvene fabrike Torslanda koja je otvorena 1946. godine i trenutno ima godišnji kapacitet od 300.000 vozila uključuje i izgradnju novog bloka u kome će se izrađivati baterije i ugrađivati u pod električnih vozila.


Razvoj seoskog turizma kroz preduzetništvo | Derventa\nU okviru projekta „Promocija tradicionalnih proizvoda sa ciljem razvoja seoskog turizma“, koji realizuje Centar za lokalni i regionalni razvoj (CELOR) u saradnji sa Grupom za razvoj seoskog turizma pri „Turističkoj organizaciji opštine Derventa“, u srijedu u seoskom domaćinstvu porodice „Đekić“ u Žeravcu organizovan je sastanak Lokalne akcione grupe „Rodna Posavina“. Lokalna akciona grupa „Rodna Posavina“ je uspostavljena na inicijativu CELOR-a i „Turističke organizacije opštine Derventa“. Članovi ove grupe u svojoj ponudi pored tradicionalnih proizvoda hrane i pića, imaju i razne vrste rukotvorina, suvenira, tapiserije, ikone, tradicionalne muzičke instrumente, ljekovito bilje i šumske plodove... Takođe, članovi ove grupe nude usluge odmora i rekreacije i smještaja u seoskim domaćinstvima.\nNa sastanku u Žeravcu dogovoreno je da početkom mjeseca novembra bude organizovanokrugli sto sa drugim akterima sa lokalnog i republičkog nivoa koji se bave turizmom, poljoprivredom i ruralnim razvojem kako bi razgovarali o pitanjima perspektive razvoja ovog vida turizma. Dogovoreno je da na sastanku bude predstavljen izvještaj o potencijalima za razvoj seoskog turizma, na osnovu provedenog istraživanja koje je realizovano na području opština Derventa i Brod. Takođe, članovi lokalne akcione grupe „Rodna Posavina“ su sedogovorili da na ovom sastanku bude predstavljena i turistička veb stranica Rodna Posavina, a čiji je cilj promocija i unapređenje seoskog turizma na ovom području.\nNa sastanku je razgovarano i o potrebi pokretanja adekvatne inicijative sa ciljem uvođenja adekvatnih podsticaja i subvencija, kako na lokalnom tako i na republičkom nivou radi institucionalne podrške razvoju seoskog turizma. Zaključak je da bi ova podsticajna sredstva i subvencije trebalo koristiti za zaštitu i rekonstrukciju autentičnih seoskih kuća (vodenice, kijeri-magaze, podruma za čuvanje vina i rakije), nabavku opreme za promociju seoskog turizma, organizovanje manifestacija u seoskom području, kao i direktan vid podrške fizičkim licima-seoskim gazdinstvima koja se bave izradom rukotvorina, tradicionalnim zanatima, izradom suvenira ili pružaju usluge hrane i smještaja u seoskom području.


DDOR TERRA aplikacija za bržu isplatu šteta u poljoprivredi - Sve o osiguranju\n20. maja 2021.\tVesti 366 Pregleda\nDDOR osiguranje je u saradnji sa BioSens institutom razvilo posebnu mobilnu aplikaciju DDOR TERRA koja će poljoprivrednim proizvođačima omogućiti prijavu šteta odmah po neželjenom događaju i to sa njihove njive ili iz voćnjaka. Na ovaj način, uz digitalizaciju, postupak procene šteta biće brži, jednostavniji i efikasniji, a proizvođači će brže moći da nastave sa radom. Aplikacija će biti besplatna za sve osiguranike DDOR-a, sa polisama koje pokrivaju njihove useve i plodove i dostupna za preuzimanje na Google Play prodavnici. DDOR je u poslednjih 10 godina isplatio štete u ukupnom iznosu od 5 milijardi dinara.\n„Ovaj projekat je najava digitalne transformacije koja bi trebalo da pokrene pozitivni talas promene i veće upotrebe tehnologije u tradicionalnoj industriji poput poljoprivrede. Prema tome, proces digitalizacije u agrobiznisu može i treba da ima isti uticaj kao što ga ima „industrija 4.0“ u proizvodnoj industriji sa velikim potencijalom za saradnju između države i drugih učesnika na tržištu. Cilj svih bi trebalo da bude poboljšanje efikasnosti i osnaživanje poljoprivredne industrije sa strateškim uticajem na poslovanje, ali i na kvalitet života svih građana“, rekao je Giorgio Marchegiani, predsednik Izvršnog odbora DDOR osiguranja.\nPrethodni tekst Generali Osiguranje Srbija generalni sponzor Dana poljoprivrede\nSledeći tekst Milenijum osiguranje: stabilno poslovanje u 2020. uprkos težim okolnostima


Beograd: Prinudna iseljenja Roma stvaraju kontejnerska geta\nRomsko naslje Belvil, mart 2012.\nViše od 1.000 Roma ovih dana ponovo će se suočiti sa novim raseljavanjem. Zbog izgradnje pristupnih saobraćajnica Mosta na Adi više prinuđeni su da napuste naselje oko Belvila“ na Novom Beogradu. Često u ovakvim slučajevima nisu poštovana osnovna\nljudska prava, ali se beleže i otpori lokalne zajednice, gde se Romi doseljavaju.\nU naselju “Belvil” tik uz velelepe staklene zgrada smešteno je stotinjak kartonskih kućica koje bi se uskoro mogle naći na udaru gradskih bagera.Vlasti često sprovode prinudna iseljavanja Roma kako bi izgradili nove zgrade i realizovali infrastrukturne projekte.\nOvog puta zbog izgradnje pristupnih saobraćajnica Mosta na Adi više od 1.500 Roma prinuđeno je da napusti naselje. Uznemireni rešenjem o iseljenju mnogi se pribojavaju da će ostati bez adekvatnog smeštaja:\nTeška ekonomska situacija naterala je Rome širom Srbije da spas potraže u beogradskim kvartovima, gde, kažu, mogu da prežive sakupljanjem sekundarnih sirovina:\nRomi u prigradskim nehigijenskim naseljima žive ispod granice siromaštva. Mnogi su bez socijalne i zdravstvene zaštite, bez stalnog izvora prihoda. Žive u kućama koje su građene od materijala koje većina građana smatra otpadom i u uslovima potpune društvene isključenosti.\nOpiranje novim komšijama\nDragoljub Acković, potpredsednik Svetskog kongresa Roma, kaže da je preseljenje tehničko pitanje, kojeg su Romi svesni ali da dodatni problem predstavlja snažno „društveno opiranje” novim komšijama.\nRomsko naselje u Belvilu\n„Postoje naravno određeni problemi u određenim situacijama. Ja nemam informacije da je bilo ko iz grada rekao da ne želi da obezbedi smeštaj. Jedan od osnovnih problema je neprihvatanje i imaju problem ti stanovnici koji nisu iz Beograda. Na raznim lokacijama ne žele da imaju 30 romskih prodica, već jednu ili tri. Dakle, toga neprihvatanja od drugih zajednica je bilo i verovatno će ga biti. Međutim, tu mora da se radi na razrešenju problema. Da moraju da idu toga su svesni i Romi”, kaže potpredsednik Svetskog kongresa Roma.\nNaselja, koja su nastala posle raseljavanja Roma vrlo često predstavljaju novi kontejnerski geto. Iseljenje se vrši mimo međunarodnih standarda o pravu na stanovanje, a smeštaj koji im se nudi nije adekvatan. Zbog čega svako iseljenje proizvede tenzije i nerazumevanje?\n“Za sada u Republici Srbiji niti postoji sveobuhvatan plan kako se vrše prinudna iseljenja niti se poštuju međunarodni standardi”, procenjuje Danilo Čurčić iz nevladine organizacije „Praksis” koja se bavi podrškom marginalnim grupama i dodaje:\n“S druge strane imamo informacije da se u Jabučkom ritu dešavaju demonstracije u kojima stanovnici iskazuju svoje nezadovoljstvo budućim dolaskom Roma u njihovo susedstvo. Ne vidimo nikakvu reakciju državnih organa ne vidimo da neko reaguje.Ne radi se ništa da se ovakve situacije prevazilaze, već se jednostavno problemi rešavaju jednostavno tako što se naselja iseljavaju sa jedne lokacije na drugu. Problem se sklanja od očiju šire javnosti.”


NIS ulaže više od 100 miliona evra u pumpe u Srbiji - Retail Serbia\nNIS ulaže više od 100 miliona evra u pumpe u Srbiji\nDanas je generalni direktor naftne industrije Srbije (NIS) Kiril Kravčenko izjavio da će investirati više od 100 miliona evra u modernizaciju maloprodajne mreže tokom dve i po godine. Predstavnici NIS-a su na otvaranju obnovljene benzinske pumpe na autoputu u Beogradu "Zmaj 2", prve sa novim izgledom u tri boje, rekli da će do kraja 2014. godine biti rekonstruisano oko 250 od oko 400 NIS-ovih bezninskih pumpi.\nDirektor za promet u NIS-u Aleksandar Malanin rekao je novinarima da se planira i izgradnja pet novih benzinskih pumpi, ali nije naveo na kojim lokacijama. Kako je dodao, više detalja o broju pumpi koje će biti renovirane u ovoj godini znaće se u februaru.\nTakodje je rekao i da planira zatvaranje pojedinih prodajnih objekata NIS-a. Ali nije precizirao broj tih objekata, samo je dodao da će se raditi analize za svaku benzinsku stanicu. "Bolje je imati jednu kvalitetnu nego dve pumpe koje nisu kvalitetne", rekao je Malanin.\nPrema njegovim rečima, broj NIS-ovih pumpi zavisiće od razvoja saobraćaja na srpskom tržištu.\nRekao je i da će NIS razmotriti razvoj dilerske mreže u Srbiji kroz saradnju kompanije i privatnih preduzetnika.\nUmesto dosadašnjeg izgleda benzinskih stanica u kojem su preovladavale crvena i bela boja, u novom izgledu benzinskih pumpi NIS-a domniraju svetlo plava i bela boja uz akcente crvene.


PREDSEDNIK Aleksandar Vučić najavio je danas na godišnjoj konferenciji novčanu pomoć za sve od 16 do 29 godina.\nPrijavljivanje će biti organizovano od 15. do 30. januara, a isplata je planirana za 1. februar.\nZa dobijanje 100 evra biće potrebna samo lična karta i otvoren bankovni račun.\n- Za sva lica od 16 do 29 godina pripremali smo meru koja će se brzo realizovati, a to je mera naše podrške tim licima, kako bi oni u ovako teškim uslovima mogu da kažu da je država pokazala kako može da izdvoji sredstva za njih. Zato ćemo svim mladim koji imaju ličnu kartu do lica koja će do 2022. godine napuniti 29. godina, imaće pravo da se prijave za novčani iznos do 100 evra - rekao je Vučić.\nJEDINA GRANICA KOJU IMAMO SU NAŠI SNOVI! Predsednik objavio snažnu poruku na Instagramu (VIDEO)\n28. 12. 2021. u 21:58\n100 evra 100 evra pomoći pomoć 100 evra 100 evra u februraru 100 evra od države Vučić 100 evra prijava za 100 evra


RTS :: Počela poslednja faza modernizacije "migova 29"\nDruštvo Počela poslednja faza modernizacije "migova 29"\nutorak, 27. okt 2020, 16:44 -> 17:04\nPočela poslednja faza modernizacije "migova 29"\nNa vojnom aerodromu "Pukovnik-pilot Milenko Pavlović" u Batajnici u toku je poslednja faza modernizacija aviona Mig-29, saopštilo je Ministarstvo odbrane, nakon što je ministar Aleksandar Vulin obišao 204. vazduhoplovnu brigadu.\n"Nakon modernizacije vazduhoplovi će biti podignuti na nivo 4+ čime će naše nebo biti još bolje čuvano i još sigurnije", navedi se u saoštenju Ministarstva odbrane.\nIstiču da je poslednja faza modernizacije aviona, čijem je prikazu prisustvovao Aleksandar Vulin, počela ovih dana.\nNakon referisanja o stanju i operativnim sposobnostima 204. vazduhoplovne brigade, komandant brigade pukovnik Brane Krnjaić uručio je ministru Vulinu uramljene grbove jedinica u sastavu 204. vazduhoplovne brigade, u znak zahvalnosti za jačanje te jedinice.\nZahvaljujući Vojnotehničkom sporazumu koji su postigli predsednici i vrhovni komandanti Aleksandar Vučić i Vladimir Putin, srpsko Ratno vazduhoplovstvo dobilo je veliku donaciju u avionima, u njihovom opremanju i modernizaciji, koja se odvija u skladu sa programskim dokumentima, saopštilo je Ministarstvo odbrane..\nMesecima niko da popravi 15 metara pruge kod Kuršumlije, Železnice ne odgovaraju na upite RTS-a\nZapadna Srbija: Samoća čoveka koji je služio Miloševića i Stamboliće


Kako se Tramp oprašta od legende: Znao sam je dobro, radila je za mene... - Vijesti.me\nEGOCENTRIČNOST NA SLJEDEĆEM NIVOU\nKako se Tramp oprašta od legende: Znao sam je dobro, radila je za mene...\n"Želim započeti izražavanjem saučešća porodici osobe koju sam znao dobro", započeo je predsjednik SAD sastanak kabineta\nAmerički predsjednik Donald Tramp se na njemu svojstven način oprostio od legendarne pjevačice Arete Frenklin. On je napomenuo da je nju znao veoma dobro i da je radila za njega.\n"Želim započeti izražavanjem saučešća porodici osobe koju sam znao dobro", započeo je predsjednik SAD sastanak kabineta. "Radila je za mene u brojnim prilikama. Bila je nevjerovatna", rekao je.\n"Donijela je radost u milione života, a njeno izvanredno naslijeđe inspiriraće i mnoge nadolazeće generacije. Bog joj je dao sjajan dar - njen glas, i koristila ga je dobro. Ljudi su voljeli Aretu. Bila je posebna žena. Pa sam samo želio proslijediti najtoplije najbolje želje i saučešće njenoj porodici", dodao je, no prva rečenica koju je izgovorio mnoge je izbacila iz takta.\nNa društvenim mrežama su dominirali komentari da je nevjerovatna egocentričnost potrebna da se tako započne izražavanje žalosti.\nS druge strane, Barak Obama je takođe Aretu znao jako dobro, a pjevala je i na njegovoj inauguraciji 2009. godine. Bivši predsjednik SAD i njegova supruga Mišel izdali su saopštenje u kojem su rekli kako je "Areta pomogla definisati američko iskustvo".\n"U njenom glasu mogli smo osjetiti istoriju, svu i u svakoj nijansi - našu moć i bol, našu tamu i svjetlo, našu potragu za otkupljenjem i naše teško zarađeno poštovanje. Pomogla je da se osjećamo više međusobno povezanim, s više nade, humanijim. A ponekad je pomogla jednostavno da zaboravimo sve drugo i plešemo".\nOsim toga, bili su puni hvale i za njeno pisanje pjesama te live nastupe. "Svaki put kad bi zapjevala, svi smo bili počašćeni dozom božanskog", dodali su.\nJoš samo da se izlane da je i Milaš za njega što i gomno na kiši, i za krsnu slavu Donalda Trampa da uzmem\napsolutista 18.8.2018 12:37\nZa sad su mu to samo srbi, ali ko zna..\nEgocentrični , narcisoidni sociopata!\njanos 3 mjeseca\nHahahaha ,LIVE NASTUP' hahahahahahah\napsolutista 2 mjeseca i 4 nedjelje


Mediji | Centar za evropske politike Mediji – Страна 5 – Centar za evropske politike\nGrađani nisu dobro informisani o tome šta se sve finansira iz evropskih fondova\n24. januar 2018. – Iako su rezultati nedavno sprovedene ankete Ministarstva evropskih integracija pokazali da bi 52 odsto građana na referendumu glasalo za učlanjenje Srbije u EU, iz Centra za evropsku politiku kažu da su rezultati pokazali i da građani nisu svesni koristi koje Srbija ima od Unije, prenosi Kurir.\nOni navode, oslanjajući se na anketu Ministarstva, da samo četvrtina građana zna da je EU najveći donator našoj zemlji, budući da 60 odsto međunarodne bespovratne pomoći dolazi upravo od nje. Iako je ostvaren napredak u odnosu na rezultate pre šest meseci, kada je podrška za članstvo Srbije u EU iznosila 49 odsto, u saopštenju Centra navodi se i da je taj porast mogao biti veći.\nAdministracija i elektronsko dobijanje dokumenata u BiH, Hrvatskoj i Srbiji\n22. januar 2018. – Kakvo je stanje u oblasti pružanja javnih usluga u BiH, Hrvatskoj i Srbiji? Ima li razlike kada je u pitanju kvalitet i brzina procesa? Naša istraživačica i stručnjakinja za područje pružanja javnih usluga, Katarina Tadić, za Aljazeera Balkans je analizirala stanje u našoj državi.\nNajava događaja: Uloga think tank organizacija u procesu donošenja politika\n30. januara 2018. CEP organizuje Završnu konferenciju u okviru projekta „Podizanje kapaciteta i zagovaračkog potencijala organizacija civilnog društva Višegradske grupe i zapadnog Balkana“ naziva Uloga think tank organizacija u procesu donošenja politika: Izazovi i uticaj na području jugoistočne Evrope.\nGubitnici i Beograd i Priština kada se gubi život\n20. januar 2018. – „Kada Beograd i Priština ne mogu da se dogovore, na terenu imate veliku nesigurnost za građane. Neophodno je ubrzati dijalog, naći načine bolje saradnje policija, sa obe strane. Gubitnici su i Beograd i Priština kada se gube životi. Ljudi se osećaju nesigurno, razmišljaju da napuste ognjišta, i od nacionalnog interesa je istrajati u dijalogu i biti mudar u tom procesu“, rekao je Srđan Majstorović, predsednik UO CEP-a, gostujući u emisiji „Novi Dan“ na televiziji N1.\n08. januar 2018. – Sena Marić, viša istraživačica i programska menadžerka u Centra za evropske politike, kaže za Danas da su očekivanja od bugarskog predsedavanja EU dosta velika, „iz dva razloga – prvi je taj što je ova zemlja definisala politiku proširenja kao prioritet tokom njenog predsedavanja, a drugi je što narednih šest meseci obiluje važnim događajima od kojih se očekuje da će poslati snažniju političku podršku proširenju na Zapadni Balkan, koja je u prethodnom periodu nedostajala“, analizirala je ona.\nŠta možemo da očekujemo od balkanskih predsedavanja EU?\n01. januar 2018. – Tri uzastopna balkanska predsedavanja Uniji (Bugarska, Austrija, Rumunija)- period su dobre klime za politiku proširenja, ali na nju će uticati i dešavanja u samoj Uniji.\n„Pregovori oko Bregzita, koji mogu da budu završeni do kraja rumunskog predsedavanja 2019. godine, zatim razgovori o budućnosti same EU, o reformi EU koji će u mnogome definisati i odnos članica EU prema politici proširenja. Tako da je jako bitno da se ova priča o proširenju EU paralelno nalazi na programu budućih predsedavanja sa ovim teškim izazovnim temama za samu EU“, ukazuje Srđan Majstorović, predsednik Upravnog odobora Centra za evropske politike, za Radio televiziju Srbije (RTS).\nPomeramo rokove za usklađivanje sa EU\n17. decembar 2017. – Novi termin za usklađivanje kompletnog zakonodavstva sa Evropskom unijom je kraj 2021. godine.\nTo će ući u Nacionalni plan za usklađivanje pravnih tekovina, jer se ispostavilo da do kraja sledeće\ngodine, u roku koji smo sami zacrtali, nećemo moći sve da završimo. Dragoceno bi bilo da parlament četiri godine radi u kontinuitetu da bi smo u donošenju evropskih zakona imali bolji skor, komentariše presednik našeg Upravnog odbora, Srđan Majstorović, za RTS.\n15. decembar 2017. – Nacrt budžeta Grada Niša za 2018. godinu objavljen je samo jedan dan pre zakazane javne rasprave. Građani i stručna javnost imali su manje od 24 sata da se upoznaju sa ovim najvažnijim dokumentom u životu Grada i da daju svoje predloge. Naš istraživač, Miloš Đinđić je na Gradskom forumu u Nišu bio jedan od panelista. On je objasnio da je poštovanje rokova važno zbog predvidivosti celog procesa, prenose Južne vesti.\nEvrointegracije nam nisu zagarantovane\n15. decembar 2017. – Izgradnja institucija, jačanje nezavisnosti pravosuđa, vladavine prava te koraci ka pomirenju u regionu – bili bi potezi koje bi države regiona trebalo da povuku kako bi iznenadile svoje partnere i potvrdile se kao pouzdane buduće članice Evropske unije, rečeno je u petak na konferenciji “ Zapadni Balkan i EU: Put ispred nas“.\nPredsednik UO Centra za evropske politike Srđan Majstorović ocenio je da proces evropeizacije kandidata za članstvo u EU nije nepovratan, jer postoji opasnost rušenja demokratskih institucija i vladavine prava, kao i jačanja autoritarnih tendencija. To se uočava i u nekim članicama EU, rekao je on, a prenosi Glas Amerike.\nU Novom Sadu zadovoljni uslugom upisa u predškolske ustanove\n14. decembar 2017. – Okrugli sto održan je u Skupštini Vojvodine i deo je projekta „Partnerstvom do dobre javne uprave“ koji sprovode Evropski pokret u Srbiji i CEP, u saradnji sa 12 partnera. Finansijsku pomoć projektu pružila je američka organizacija za medjunarodni razvoj USAID. Ekspertkinja na projektu i naša istraživačica Katarina Tadić izjavila je da su građani uglavnom zadovoljni procedurom upisa u predškolske ustanove ali da prepoznaju i probleme i u vezi procedura upisa i u vezi rada. Kao probleme, navela je Tadić, građani su navodili komplikovanost procedura, njihovu netransparentnost i nejasnost kriterijuma za upis, dok su problemi u radu predškolskih ustanova nedostatak prostora i prevelike vaspitne grupe, prenosi Beta.


Na Aerodromu staju radovi\nBEOGRAD - Za dve nedelje, nakon završetka radova u sortirnici Terminala 2 na Aerodromu "Beograd", staće rekonstrukcija T2, pošto nisu ugovoreni naredni, infrastrukturni radovi. Početkom sledeće nedelje, JP Aerodrom "Beograd" tražiće od Vlade Srbije i Ministarstva za kapitalne investicije optimalno rešenje u vezi nastavka radova.\n- Jedno rešenje je novi ugovor sa trenutnim izvođačem i ono može da bude problematično, zbog svega što prati radove. Druga mogućnost je novi tender, što bi prolongiralo radove u T2 za još tri meseca, i to samo u slučaju da nema žalbi ponuđača. Nepovoljno može da bude i ako se ispostavi da cena tih radova pređe 25 odsto vrednosti osnovne investicije. Po Zakonu o javnim nabavkama, u tom slučaju, mora da se raspiše novi tender - kaže Goran Kaličanin, zamenik generalnog direktora JP Aerodrom "Beograd".\nKompletna oprema za sortirnicu stiže 20. decembra iz Holandije i tada prestaje plaćanje mesečne ležarine u inostranstvu od 56.000 evra Aerodroma "Beograd". Ovo preduzeće planira da raspiše mini-tendere za unutrašnju rasvetu u T2. Inače, plan je da do juna sledeće godine ovaj terminal bude spreman za korišćenje, iako je trebalo da se završi do juna ove godine.\nDrugi pišu - Borka Vučić: Zašto je Srbiji potrebna domaća razvojna banka\nPada cena žive stoke a meso u prodavnicama poskupljuje\nDogovor PTT-a i Mobtela na pomolu?\nOd danas skuplji benzin za 1,5 dinara


UEFA - Sportal\nŠampanj u trci za predsednika FIFA\nBivši francuski diplomata Žerom Šampanj podneo je kandidaturu za predsednika Međunarodne fudbalske federacije (FIFA).\nMilošević: Podržite nas, imamo tim za Mundijal u Rusiji\nDirektor fudbalske reprezentacije Srbije Savo Milošević rekao je da garantuje kako će nacionalni tim potpuno spremno dočekati start kvalifikacija za Mundijal u Rusiji i istakao da je ekipi neophodna apsolutna podrška - od Saveza preko javnosti do države.\nStrah od UEFA: Rusi kažnjeni za "Kosovo je Srbija", sada i Partizan na udaru?\nUEFA ne propušta prilike da kazni naše klubove, a novi strah postoji zbog skandiranja "Kosovo je Srbija" na meču Partizan - Atletik Bilbao.\n12:00 - 20.11.2015\n11:58 - 20.11.2015\nIZBORI U FIFA Đani Infantino - rezervni kandidat Evrope\nPored sedam postojećih kandidata od kojih bar trojica nemaju nikakve šanse, u borbu za predsednika Svetske fudbalske organizacioje mogao bi u poslednji čas da se uključi sadašnji generalni sekretar UEFA Đani Infantino.\nFIFA potvrdila: Platini među kandidatima za predsednika\nMeđunarodna fudbalska federacija (FIFA) saopštila je spisak od sedam kandidata za predsednika te organizacije, među kojima je i suspendovani prvi čovek Evropske fudbalske unije (UEFA) Mišel Platini.\nUEFA odložila odluku o kazni za Arijana Ademija\nDisciplinska komisija Evropske fudbalske unije (UEFA) odložila je za tri nedelje, odnosno za 16. novembar, odluku o kazni za igrača Dinama Arijana Ademija zbog ;pozitivnog doping nalaza, saopštio je zagrebački klub.\n11:55 - 20.11.2015\nFSS usvojio pravilnik o licenciranju klubova\nOdbor za hitna pitanja Fudbalskog saveza Srbije usvojio je novi Pravilnik o licenciranju klubova za takmičenja u organizaciji UEFA, što je i bila obaveza svakog nacionalnog saveza.\nBiser Partizanove škole Andrija Živković ponovo se nalazi u centru pažnje fudbalske planete, ovog puta zbog svojih nastupa u Ligi Evrope. UEFA mu je zbog toga posvetila čitavu naslovnu stranu svog zvaničnog sajta, gde ga je predstavila kao zvezdu koja će\n11:53 - 20.11.2015\nORIGINALNO Navijači Sitija na nesvakidašnji način protestovali protiv UEFA\nNavijači Mančester sitija na originalan način su nastavili rat protiv UEFA, nezadovoljni prošlogodišnjom kaznom za finansijski fer-plej.


Opština Knjaževac sa građanima na temu infrastrukture (Video) – Knjaževačke vesti\nHome / Agencija za razvoj opštine Knjaževa / Opština Knjaževac sa građanima na temu infrastrukture (Video)\nOpština Knjaževac organizovala je sinoć u Društvenom klubu Doma kulture izuetno posećenu tribinu na temu ”Komunalne delatnosti i infarstruktura”.\nPrva tribina koju je opština Knjaževac organizovala u susret izradi budžata za 2018. godinu, izazvala je veliko interesovanje kako stanovnika grada, tako i žitelja čak i udaljenih sela. Svi oni od direktora preduzeća čiji je posao vezan za komunalne delatnosti i infrastrukturu, mogli su da čuju svojevrsni raport o tome šta je i koliko urađeno u protekloj godini i kakvi su planovi.\nTokom gotovo dvočasovnog razgovora, opštinsko rukovodstvo i direktori javnih preduzeća čuli su sijaset pitanja, primedbi i sugestija građana – od onih koja se tiču zdrave pijaće vode, preko divljih deponija, javne rasvete, uređenja grada.\nNakon komunalnih delatnosti i infrastrukture, naredne tribine biće posvećene mladima, sportu, kulturi, obrazovanju, lokalnom ekonomskom razvoju.\nNajbolje je kada se u neposrednom konraktu sa građanima sazna šta im je potrebno, kazao je predsednik opštine Milan Đokić, najavljujući da će ovakvi susreti ubuduće biti praksa lokalne samouprave.\n”Ovo je prva u nizu tematskih tribina koje ćemo organizovati krajem godine i koje će postati praksa. Planiramo da makar dva puta godišnje pravimo ovakve tematske susrete sa građanima. Veliki broj građana koji se odazvao pokazao je da je potreba za ovakvim tribinama velika. Nacrt budžeta biće urađen do prve polovine decembra. Zakonska obaveza je 20. decembar, ali mi ćemo to uraditi nekoliko dana ranije. U komunikaciji sa građanima čujemo šta su njihovi predlozi, koje uvrštavamo u planove za narednu godinu. Očekuje nas poseta mesnim zajednicama, da čujemo šta je potrebno selima i da se potrudimo da, u skladu sa raspoloživim sredstvima, njihove predloge i ideje uvrstimo u budžet za 2018. godinu.”\nCeo tok skoro dvočasovnog razgovora sa građanima možete videti u nastavku teksta ili na našem TV kanalu\nPrevious: Ratifikovan ugovor KfW, namenjen za vodosnabdevanje i kanalizaciju u Knjaževcu\nNext: Knjaževac : Montažer telekomunikacione opreme


Maroko ostaje domaćin Kupa afričkih nacija - Sportske.net\nMaroko ostaje domaćin Kupa afričkih nacija\nMarokanske vlasti saopštile su sinoć da ostaju domaćini Kupa afričkih nacija 2015. godine, demantujući glasine da je ta zemlja odustala od organizovanja tog najvećeg sportskog dogadjaja u Africi.\n"Maroko je i dalje čvrsto uveren da će biti domaćin sledećeg izdanja Kupa afričkih nacija", saopštilo je marokansko Ministarstvo sporta i omladine.\nDodaje da je Maroko tražio odlaganje prvenstva, predvidjenog u januaru, "iz veoma jasnog i preciznog razloga - brzog i zabrinjavajućeg širena epidemije ebole", od koje je umrlo više od 4.500 ljudi u zapadnoj Africi.\nMaroko je naveo da će "sve biti odlučeno da sastanku Afričke fudbalske konfederacije (CAF) 2. i 3. novembra" i dodao da je tražio odlaganje Kupa za jun 2015. godine ali da istovremeno intenzivno radi na organizovanju prvenstva.\nCAF je prošle nedelje zatražio od Južne Afrike i Gane da odgovore da li su u mogućnosti da u kratkom roku pripreme organizaciju Kupa afričkih nacija u slučaju da Maroko odustane.\nJužna Afrika je odmah odgovorila da neće organizovati Kup i da ostaje pri stavu da CAF treba o tome da raspravi s Marokom.


Tako će neki od zvaničnika morati vratiti svoje ranije diplomatske pasoše, ukoliko ne bude utemeljenja u odredbama Pravilnika o izdavanju diplomatskih pasoša, dok će neki koji su zadržali diplomatske pasoše iz prethodnih mandata, a prešli na nove funkcije to takođe morati uraditi kako bi dobili nove.\nNo, da je zavladao manji haos u ovoj oblasti i nepridržavanje Pravilnika svedoči upravo ovaj dopis ministarke.\nTurković u ovom dopisu ističe da su od proteklih opštih izbora u BiH održanih u oktobru 2018. do danas određeni nivoi (institucije) zakonodavne i izvršne vlasti formirani, a neki još uvek nisu ili je u međuvremenu došlo do preraspodele izvršnih funkcija izabranih zvaničnika na određenim nivoima ili institucijama vlasti.\n– Skrećemo pažnju da je u skladu sa članom 9. Pravilnika o izdavanju diplomatskih pasoša zvaničnik kome prestane svojstvo na temelju kojeg je stekao pravo na pasoš dužan u roku od 15 dana od dana prestanku svojstva vratiti pasoš – kaže se u obavesti ministarke.\nU dopisu Turković navodi da određene zvaničnike sleduje novi diplomatski pasoš s opisom aktuelne funkcije koja je predviđena pravilnikom liste A.\nTurković je posebnu pažnju skrenula na izabrane zvaničnike koji trenutno poseduje pasoše izdate na funckije pod tačkama 29, 30, i 31. odnosno bivši članovi Predsedništva, bivši predsedavajući Savjeta ministara i bivši ministar inostranih poslova, a koji trenutno obnašaju druge funkcije na ovoj listi.\nU njenom dopisu je navedeno da će se po isteku roka pokrenuti postupak oduzimanja diplomatskog pasoša za onog ko ne postupi po obavesti.\nTakođe, pravo na diplomatski pasoš u BiH imaju i osobe na listi B.\nIzmenama Pravilnika u 2018. omogućeno je da diplomatske pasoše BiH imaju i direktor Državne agencije za istrage i zaštitu Bosne i Hercegovine (SIPA), generalni revizor i zamenici generalnog revizora u Kabinetu za reviziju institucija Bosne i Hercegovine, generalni direktor Regulatorne agencije za komunikacije Bosne i Hercegovine (RAK) i direktor Agencije za unapređenje stranih investicija u Bosni i Hercegovini (FIPA).\nTakođe, izminjena je i takozvana “Lista B” na način da je određeno kako se diplomatski pasoši dodeluju članovima Komisije za evropske integracije Parlamenta Federacije Bosne i Hercegovine, članovima Odbora za evropske integracije i regionalnu saradnju Narodne skupštine Republike Srpske i stalnim sudijama i ad hoc sudijama u Međunarodnim sudovima/arbitražama, imenovane od institucija Bosne i Hercegovine, piše Klix.


Lidl u Vršcu do kraja godine? - Radio televizija Pančevo\n28. septembra 2018. 1. novembra 2018. 0547\nNemački “Lidl”, jedan od najuspešnijih trgovinskih lanaca prehrambenim proizvodima u Evropi, uskoro će početi sa radom u Vršcu na mestu stare klanice “Graničar” (ugao ulica Nikole Neškovića (bivša Bitoljska) i Đure Cvejića).\nKompleks “Lidl” prostiraće se na oko 20.000 kvadratnih metara. Činiće ga objekat supermarketa sa pekarom, objekat tržnog centra sa kafe restoranom i komercijalni objekat kompatibilne namene. Po Generalnom urbanističkom planu Vršca, zelene površine činiće najmanje 20 odsto parcele, a u celom kompleksu predviđeno je i 220 parking mesta.\nPočeli radovi na sanaciji parkinga\nMica Milakov 24. maja 2019. 24. maja 2019.


Tema: Lobisti sada naplaćuju svoje prijateljstvo prema Kosovu\n14.06.2012., 11:03 #1\nSlužbovanje na Kosovu isplatilo se brojnim međunarodnim zvaničnicima, pa je veliki broj njih posle završenog mandata razvio biznis u južnoj srpskoj pokrajini. U spektru njihovih delatnosti su telekomunikacije, izgradnja, nafta, dok su se pojedinci vratili u svojstvu savetnika aktuelnih političara u Prištini.\nPoslednji koji je shvatio da bi povratak mogao biti unosan jeste penzionisani američki general Vesli Klark, koji je bio komandant snaga NATO tokom bombardovanja SRJ, a danas rukovodi kanadskom energetskom korporacijom “Enviditi”. On je zatražio od prištinskih vlasti licencu za istraživanje rezervi uglja od kojih bi se proizvodila sintetička nafta. Dobro upućeni izvor “Blica” kaže da je lako prepoznati takvu vrstu “biznismena”.\n- Čim prištinski mediji o nekom od bivših zvaničnika govore kao o “prijatelju Kosova”, znači da je taj na platnom spisku kosovskih vlasti. To znači ili novac ili privilegiju da svoj posao razvijaju na Kosovu. Pojedini su predstavnici određenih kompanija, dok su drugi zaposleni kao specijalni savetnici političara i stranaka - kaže naš izvor.\nBernar Kušner, prvi šef misije UN na Kosovu, oženjen je Albankom, ali to, tvrde obavešteni, nije jedini razlog njegovih povremenih dolazaka na Kosovo. Sumnja se da nekadašnji ministar spoljnih poslova Francuske na Kosovu ima biznis. I prvi komandant Kfora britanski general Majkl Džekson vratio se na Kosovo posle 12 godina, ali sada kao predstavnik “Kor menadžment grupe”. Svake godine u posetu dolazi i bivši šef verifikacione misije OEBS-a i albanski lobista Vilijam Voker, kao prijatelj takođe.\nBivši zamenik šefa Unmika Stiven Šuk savetnik je partije Ramuša Haradinaja, za šta prima ogromnu naknadu. I njegov kolega Džok Kovi visoko je pozicioniran u kompaniji “Behtel” koja na Kosovu i u Albaniji gradi autoputeve.\nIza jednog od vodećih mobilnih operatera na teritoriji KiM “Ipko neta” stoji konsalting firma “Olbrajt grupacija”, tačnije Medlin Olbrajt. Njena firma preuzela je posao specijalnog savetnika predsedavajućeg UO kosovskog internet provajdera “Ipko neta”.\n“Blic” saznaje da se i pojedine diplomate na Kosovu kojima ističe mandat spremaju da ostanu da rade kao savetnici kosovskog premijera Hašima Tačija.\nPoslanica u skupštini Kosova Rada Trajković kaže za “Blic” da takvim ponašanjem diplomate kompromituju državu, odnosno organizaciju iz koje dolaze.\n- Takvi angažmani govore da se oni ne bore za opšte dobro, već da naprave profit sebi. Za pokazanu lojalnost prolaze na krajnje problematičnim tenderima - navodi Trajkovićeva.\nKristofer Del - rekorder\nOnaj koji je počeo da ubira plodove još u toku mandata jeste aktuelni američki ambasador u Prištini Kristofer Del. Kako je pisao „Blic“, Del je bio umešan u izvoz šljake iz Trepče. Ovim poslom, ali i omogućavanjem pojedinim ljudima Hašima Tačija da uzmu deo kolača, zapravo je obezbeđivao unosan biznis za ćerku-firmu kompanije koju poseduje Medlin Olbraj. Vezan je i sa američkom korporacijom koja učestvuje u gradnji puta od Tirane do Merdara, od čega dobija procenat. Autoput grade američka firma „Behtel“ i turski partner „Enka“.\n14.06.2012., 11:40 #2\nRe: Lobisti sada naplaćuju svoje prijateljstvo prema Kosovu\nНије ништа изгубљено док се деца правилно васпитају.\n14.06.2012., 12:03 #3\nkosovo je privatna drzava...albanski narod je izgubio..dobila je politicka mafija i predstavnici medjunarodne zajednice...\nnece dugo vremena proci dok KIM ne postane za vecinu naroda dole drzava gladi...sve sto bude vredelo uzece stranci...za manji broj ljudi oko vodja kriminalnih gangova ce biti posla..a 95% naroda ce ziveti losije nego sto su ziveli ikada...\n14.06.2012., 12:06 #4\nsanjam crvene božure .......KOSOVO VRAĆAM SE!!!!!\nprevario sebe niko nije izbegao sudbinu...poslušajte reči pesme...\nRavnodušnost Srba prema Kosovu neminovno jača bezverništvo\nPoslednja poruka: 13.04.2012., 15:38\nPoslednja poruka: 07.07.2009., 10:28\nOdnos sadašnje američke administracije prema Srbiji\nPoslednja poruka: 22.02.2008., 10:47


U TE Pljevlja biće uloženo oko 60 miliona eura | Novine Nikšića\nHome Aktuelno U TE Pljevlja biće uloženo oko 60 miliona eura\nPosted By: novine niksicaon: oktobar 21, 2020 In: Aktuelno, SlajdoviNo Comments\n„Realizacijom ovih projekata Termoelektrana će proizvoditi električnu energiju po najvišim evropskim standardima bez rizika po životnu sredinu. Biće izgrađen i izvor toplote za grijanje grada i doniraće se još oko tri miliona eura za izgradnju primarnog toplovoda. Ekološkom rekonstrukcijom, sve emisije i produkti sagorijevanja uglja i hemijskih procesa koji se odvijaju prilikom proizvodnje električne energije, biće svedeni na granice ispod dozvoljenih, a sve u skladu sa zakonskom regulativom naše države i evropskim direktivama o emisijama iz termo izvora na ugalj”, navode iz EPCG.\n„U prvih devet mjeseci 2020., termoelektrana je imala samo jedan neplanirani zastoj u trajanju od 14 časova, što govori o tome da je pogonska spremnost na visokom nivou. Ove godine u pandemiji Covid-19 virusa, poseban izazov predstavljao je remont, jer su remontni radovi, koji su trajali dva mjeseca, izvedeni u punom kapacitetu uz pomoć domaće radne snage. Rijetki termoenegetski centri mogu se pohvaliti da uz pomoć domaće radne snage mogu odraditi remont ovako kompleksnog postrojenja”, dodaju oni.


Selaković je izrazio zadovoljstvo zbog toga što je u prilici da, nakon ovogodišnje posete Iranu, nastavi kontakte na visokom nivou sa predstavnicima te zemlje.\nTakođe, sagovornici su razgovarali i o realizaciji posete na najvišem nivou.\nČestitajući iranskom kolegi na nedavnom izboru na funkciju ministra inostranih poslova, Selaković je izrazio očekivanje da će odnosi dve zemlje nastaviti da se razvijaju u duhu međusobnog razumevanja i uvažavanja i da će Amir-Abdolahian biti gost Beograda na predstojećem obeležavanju 60. godišnjice prve konferencije Pokreta nesvrstanih.\nSelaković je sagovorniku zahvalio zbog dosledne podrške Irana teritorijalnom integritetu i suverenitetu Srbije i podršci u međunarodnim organizacijama.\nSrbija je, prema njegovim rečima, zainteresovana za nastavak jačanja političkog dijaloga sa Iranom, kao i za unapređenje ekonomske saradnje.\nS tim u vezi, Selaković je informisao iranskog kolegu o uspesima ekonomskih reformi u Srbiji i pozitivnoj agendi Srbije u regionu oličenu kroz inicijativu "Otvoreni Balkan".\nČvrsti i prijateljski odnosi Srbije i Mađarske\nMinistar spoljnih poslova Srbije Nikola Selaković sastao se danas u Njujorku sa ministrom inostranih poslova Mađarske Peterom Sijartom i tom prilikom je istaknuto da postoje čvrsti i prijateljski odnosi dve zemlje.\nMinistar Selaković je sagovornika upoznao sa najnovijim provokacijama Prištine i trenutnom situacijom na Kosovu i Metohiji.\nU TOKU PROJEKTI 16 MAĐARSKIH KOMPANIJA Sijarto: Saradnja dve zemlje donosi ogromne dobitke obema\nMinistri su razgovarali o realizaciji zaključaka donetih na nedavnoj šestoj Zajedničkoj sednici vlada Srbije i Mađarske i zadacima dva ministarstva.\nSelaković je tom prilikom konstatovao da su redovni i česti susreti šefova diplomatija Srbije i Mađarske dokaz čvrstih i prijateljskih odnosa dve zemalje, koji su na najvišem nivou u novijoj istoriji.\nSelaković je i ovom prilikom zahvalio Mađarskoj na doslednoj i eksplicitnoj podršci Srbiji u procesu evrointegracija, i stavu da je našoj zemlji, kao ekonomskom i političkom epicentru regiona, mesto u EU.\nUnapređenje saradnje sa Barbadosom\nŠef srpske diplomatije Nikola Selaković razgovarao je danas u Njujorku i sa ministrom spoljnih poslova i spoljne trgovine Barbadosa Džeromom Valkotom i poručio da je Srbija zainteresovana za uspostavljanje pozitivne dinamike u političkom dijalogu dve zemlje i da bi posete zvaničnika na visokom i najvišem nivou u mnogome doprinele tome.\nSelaković je rekao da je u okviru programa "Svet u Srbiji" ponuđena jedna stipendija državljanima Barbadosa za studiranje u Srbiji, ali i da postoji spremnost da Srbija ponudi više stipendija ukoliko za tim postoji interesovanje.\nRazgovarano je i o daljim aktivnosti Beograda u organizacijama regiona u kojima Srbija ima status posmatrača, poput Organizacije američkih država, Karipske zajednice - CARICOM, Asocijacije država Kariba.


PRVA DAMA Srbije pozvala region na UJEDINJENU "borbu za SVAKI ŽIVOT"\nVerujem u saradnju i ujedinjenje napora celog našeg regiona, imamo zajedničkoj neprijatelja i isti cilj, poručila je Tamara Vučić, supruga predsednika Srbije Aleksandra Vučića, u obraćanju na otvaranju prvog regionalnog skupa “Baza retkih bolesti 2020”.\nOva konferencija održana je u onlajn formatu, zbog aktuelne pandemije.\nPrva dama Srbije istakla je da će Republika Srbija i ona lično nastaviti da se angažuju na ovom veoma značajnom pitanju – borbi protiv retkih bolesti.\nKako je ukazala, “cilj je da oboleli, među kojima su i deca i odrasli, ostvare pravo na lečenje i na život dostojan čoveka”.\nNadam se da će nam se svakim novim skupom pridružiti makar još po jedna zemlja regiona, i da ćemo se pridružiti evropskoj referentnoj mreži (retkih bolesti prim. nov.), navela je Vučić.\nTamara Vučić je takođe ispričala poučnu priču o dva prijatelja i spasavanju kornjača, kako bi ilustrovala važnost borbe za svaki život, navodeći da takvi napori daju smisao ne samo životima onih koje spasavamo, već i “životima svih nas”.\nOrganizatori konferencije istakli su da prva dama Srbije “zalaganjem i angažovanjem u okviru svog humanitarnog rada svakodnevno doprinosi unapređenju položaja osoba obolelih od retkih bolesti”.


Blizu kraj nadgledane nezavisnosti?\nMeđunarodna upravljačka grupa za Kosovo započeće pripreme za okončanje nadgledane nezavisnosti i zatvaranje Međunarodne civilne kancelarije, što bi kako je saopšteno nakon današnjeg sastanka ove gupe u Beču, moglo biti ostvarivo do kraja 2012. godine. PotpredsednikVlade Kosova Hajredin Kući kaže da je Kosovo ispunilo sve svoje obaveze, dok Srbi smatraju da se nisu stekli uslovi za za prestanak nadgledane nezavisnosti.\nPotpredsednik Vlade Kosova Hajredin Kući smatra da je ovo godina u kojoj bi trebalo da bude završen proces nadgledane nezavisnosti Kosova. On kaže da su institucije Kosova ispunile svoje obaveze iz Ahtisarijevog plana, posebno kada je proces decentralizacije u pitanju.\n“Mislim da smo pružili sve što smo mogli posebno u delovima gde smo imali potpuna ovlašćenja. Znači imamo nove opštine, ljude koji se osećaju dobro i to nisu samo političke ili etničke opštine, već su to funkcionalne institucije”, rekao je Kući.\nKući kaže da odgovornost za nesporovodjenje decentralizacije na severu Kosova nije samo na kosovskim, već i medjunarodnim institucijama. On smatra da će do kraja godine i u tom delu Kosova biti formirana lokalna vlast.\n“Mi ćemo zajedno sa medjunarodnom zajednicom i Srbima koji žive na severu Kosova raditi više kako bi im objasnili da je Ahtisarijev plan dobar i za njih”, kaže Kući.\nS druge strane analiticar Predrag Radonjić kaže da je glavni uslov za prestanak te, kako je kazao nadgledane nezavisnosti, potpuno sprovodjenje Ahtisarijevog plana, koji kako kaže, nije sproveden ne samo na severu Kosova već i u sredinama južno od reke Ibar.\n“Imamo velikih problema kada se donosi bilo kakav zakon koji je vezan za srpsku zajednicu, recimo zakon o kulturnom nasledju ili zakon o nezavisnom televizijskom kanalu na srpskom jeziku. Dakle te obaveze koje su proistekle iz Ahtisarijevog plana i koje su postale deo Ustava Kosova vrlo se nevoljno prihvataju i nastoji se da se sa tim odugovlači, da se ne private ili da se izmene i da uopšte ne odgovoaraju duhu tog Ahtisarijevog plana”, smatra Radonjić.\nI poslanik u Skupštini Kosova Saša Djokić za Glas Amerike kaže da ne postoje uslovi za okončanje nadgledane nezavisnosti i zatvaranje Međunarodne civilne kancelarije, jer se kako kaže Ahtisarijev plan sprovodi selektivno.\n„Ahtisarijev plan se primenjuje samo u delu koji odgovara Albancima, dok deo koji se odnosi na Srbe i ostale zajednice se uglavnom ne primenjuje u potpunosti“, kaže Djokić.\nMedjunarodna upravljačka grupa za Kosovo usvojila je danas strategiju za ostvarivanje napretka i sprovodjenja konkretnih mera na jačanju principa iz Ahtisarijevog plana, kao što su decentralizacija, prava zajednica, kulturno nasleđe i suočavanje sa prošlošću, što je kako se navodi u saopstenju Medjunarodne upravljacke grupe neophodno da bi se okončao period nadgledane nezavisnosti Kosova.\nOva grupa koju čine predstavnici zemalja članica Evropske Unije koje su priznale nezavisnost Kosova sastaće se ponovo tokom godine i ukoliko bude načinjen dovoljan napredak, zaključiće rokove za završetak nadgledane nezavisnosti i zatvaranje međunarodne civilne kancelarije.


Dokumenti objavljeni ove nedelje pokazali su da je Lev Parnas, americki državljanin rođen u Ukrajini, pomogao ličnom advokatu americkog predsednika Donalda Trampa, Rudiju Đulianiju, da istraži americkog predsednickog kandidata Džoa Bajdena i njegovog sina Hantera, prenosi Rojters.\nTakođe su pokazali da je Parnas bio uključen u praćenje kretanja Jovanović pre nego što ju je Tramp smenio u maju. Jovanović je bila ključni svedok u istrazi americkog Predstavničkog doma o Trampu.\nPrema izvoru iz te stanke, demokrate će poslati dodatne tekstualne poruke, fotografije i druge dokumente koje je dostavio Parnas za suđenje o opozivu u Senatu, koje će započeti početkom sledeće nedelje.\nU svom prvom komentaru na to pitanje otkako su dokumenti objavljeni u utorak uvece, Pompeo je rekao da se nikada nije sastao niti komunicirao sa Parnasom, dodajući da misli da će se mnogo toga što je isplivalo u ovom slučaju pokazati pogrešnim.\n- Sumnjam da će se većina onoga što je prijavljeno na kraju pokazati pogrešnim, ali naša obaveza, moja obaveza državnog sekretara, jeste da osiguramo da procenimo, istražimo. Kad god postoji neko ko tvrdi da je možda postojao rizik za jednog od naših službenika, očigledno je da ćemo to učiniti - rekao je Pompeo.\nJovanović je izjavila da kasno u toku noći dobila poziv iz Vašingtona i upozorenje da se mora hitno vratiti u SAD i da postoje zabrinutosti za njenu bezbednost.\nRojters ocenjuje da bi njen potencijalno ilegalni nadzor mogao biti važan element suđenja na kojem se odlučuje da li će predsednik Tramp biti smenjen s dužnosti, koje je formalno počelo u četvrtak.\nTramp se tereti da je zloupotrebio svoju moć i opstruirao Kongres zbog pritiska na Ukrajinu da istraži bivšeg potpredsednika Džoa Bajdena, demokratskog politickog rivala. Tramp ovo negira.\nDokumenti objavljeni u utorak uključuju šifrovane poruke izmedu Parnasa, poslovnog čoveka na Floridi, i Roberta F. Hajda, republikanskog kandidata za kongres u Konektikatu, a u njima se navodno omalovažava Jovanovič i pružaju ažuriranja o njenim kretanjima u Kijevu.


BH Gas: Predloženo smanjenje cijene prirodnog gasa za distributivne kompanije – Klik Jajce\nNadzorni odbor BH-Gasa usvojio je odluku o smanjenju cijene prirodnog gasa za distributivne kompanije, na prijedlog Uprave BH-Gasa.\n“Analizirajući kretanje nafte i naftnih derivata na svjetskom tržištu, u informaciji prema Nadzornom odboru konstatuje se da je došlo do smanjenja cijena nafte i naftnih derivata od početka 2020. godine. Istovremeno, analizirajući kretanje ruske cijene prirodnog gasa, konstatuje se da je došlo do smanjenja i ove cijene, te da će ruska cijena prirodnog gasa imati pad i u narednom kvartalu 2020. godine”, navode iz Uprave BH-gasa.\nNa bazi ovih pokazatelja, Uprava BH-Gasa je predložila smanjenje veleprodajne cijene gasa prema distrubitivnim kompanijama. Nadzorni odbor BH-Gasa je prihvatio prijedlog Uprave i usvojio odluku da od 1. maja ove godine cijena za distrubutivne kompanije iznosi 530 KM/1000 Sm3 što je u odnosu na dosada važeču cijenu gasa (585 KM/1000 Sm3) smanjenje od 9,4 odsto.\nUsvojena odluka sa obrazloženjem biće upućena u daljnju proceduru prema nadležnim ministarstvima, tj. Vladi FBiH na konačno usvajanje.\n“Sve aktivnosti koje vodi BH-Gas imaju za cilj što veće korištenje prirodnog gasa kao ekološki prihvatljivog energenta, a ovom korekcijom cijene prirodni gas postaje cjenovno još prihvatljiviji energent za korisnike na distributivnom sistemu. Kada posmatramo cijenu prirodnog gasa na kraju 2019. godine u iznosu od 640 KM/1000 Sm3 i novopredloženu cijenu u iznosu od 530 KM/1000 Sm3, možemo konstatovati da će cijena prirodnog gasa prema distributivnim kompanijama biti smanjena za ukupno 17 odsto (640 KM – 585 KM – 530 KM)”, ističu iz Uprave BH-Gasa.\nIz BH-Gasa u saopštenju dodaju da sigurnost sistema ne smije biti dovedena u pitanje, te da je služba održavanja na gasnom sistemu u punom pogonu i to na način da se ove obaveze izvršavaju kroz formirane timove.\nObjava BH Gas: Predloženo smanjenje cijene prirodnog gasa za distributivne kompanije pojavila se prvi puta na Jajce Online.\nRelated Topics:cijenedistributivnefeaturedgasgasaJajce OnlinekompanijePredloženoprirodnogsmanjenje\nPokušat će se usaglasiti: Sutra sastanak NSBiH i premijerligaša, klubovi očekuju pomoć


Ministar Delić: EXPO 2020 je prilika za Bosnu i Hercegovinu – Biznis.ba\nNaslovnaBiHMinistar Delić: EXPO 2020 je prilika za Bosnu i Hercegovinu\nobjavljeno 28. okt 2021. u 15:26\nPredsjednik Organizacionog odbora EXPO 2020, ministar privrede Kantona Sarajevo Adnan Delić je na današnjoj konferenciji za novinare podijelio informacije koje se tiču organizacije učešća bosanskohercegovačkih poduzetnika na ovom međunarodnom sajmu poduzetništva i inovacija koji se ove godine održava u Dubaiju.\nOn je pojasnio da će sredstva od 3.990.000 KM, bez PDV-a biti utrošena na pripremu i nastup predstavnika, ljudske resurse, kao i koordinaciju rada tima na EXPO-u, adaptaciju interijera paviljona u skladu sa predloženim dizajnom i smjernicama organizatora, te njegovo održavanje za vrijeme trajanjam sajma. Također, ova sredstva će pokriti i troškove izrade koncepta za program aktivnosti, što uključuje produkciju sadržaja za promociju naših privrednih i turističkih potencijala prema standardima organizatora te organizaciju, logistiku, pripremu i podršku za učešće kompanija iz BiH.\nObzirom da učešće na ovom sajmu podrazumijeva i obilježavanje nacionalnog dana svake od zemalja učesnica, ova sredstva planirana su i za pripremu i održavanje ceremonije nacionalnog dana BiH, kao i sve ostale logističke, pravno-finansijske, PR i promotivne troškove.\n„Smatramo da je ulaganje u EXPO 2020 dugoročna investicija u ekonomski rast i razvoj naše zemlje i vjerujemo da ćemo rezultate ove investicije moći vrednovati u godinama koje dolaze. Mi, prije svega, na EXPO-u namjeravamo fokus staviti na promociju naših strateških grana privrede, a posebno turizma, tako da kao povrat očekujemo povećan broj turista, prvenstveno iz Emirata, ali i iz ostalih zemalja svijeta“, kazao je predsjednik Organizacionog odbora, ministar privrede KS Adnan Delić.\nMinistar je istakao da su već uspostavljeni određeni bitni kontakti s predstavnicima vlasti i privrednicima u Emiratima, te da vjeruje da će i naši privrednici imati izuzetnu priliku za predstavljanje naših potencijala, znanja i inovativnih ideja.\nPojasnio je i da je paviljon Bosne i Hercegovine već otvoren i da ga je moguće posjetiti, a da će se sadržaji kojima ćemo se predstaviti svijetu u narednim mjesecima organizirati shodno pravilima određenim od organizatora za sve učesnike ovog sajma, te dodao da u narednom periodu predstoji intenzivan rad na pripremi programa i organizaciji odlaska naših predstavnika u Dubaji.\n„U narednom periodu pripremat ćemo program aktivnosti, koji će biti usklađen s podtemom ‘Prilika’ kojom se predstavljamo na EXPO-u. Osim poduzetnika, ovaj program uključuje i nastupe naših umjetnika i kulturnih djelatnika koji će imati priliku da se predstave cijelom svijetu, te da doprinesu promociji jedinstvene tradicije i kulture Bosne i Hercegovine“, pojasnio je ministar Delić.\nMinistarstvo privrede će, kao nosilac ove aktivnosti, provesti vrlo transparentan online proces prijavljivanja i selekciju privrednika koji će predstavljati Bosnu i Hercegovinu, s naglaskom da će u proces odabira biti uključen i Ured za borbu protiv korupcije i upravljanje kvalitetom Kantona Sarajevo.\nUključivanje Ureda u ovaj proces će osigurati provođenje aktivnosti na prevenciji korupcije, uspostavljanje, provođenje i kontrolu sistema upravljanja kvalitetom.\n„Očekujemo povezivanje na svim nivoima, a prije svega s vladama drugih zemalja, s kompanijama koje imaju potencijal da budu investitori u našu zemlju, što nas vodi do našeg glavnog cilja koji je razvoj i unapređenje turizma kao naše strateške i najvažnije grane privrede, kako u Kantonu, tako i u cijeloj državi“, naveo je ministar.\nMinistar Delić je rekao da je interes privrednika za učešće na sajmu neupitan, te da se upravo zbog toga Vlada KS odlučila da preuzme odgovrnost za organizaciju učešća na EXPO-u.\nJoš jednom je istakao da je akcent EXPO-a 2020 na poduzetništvu, inovacijama i investicijama, odnosno uspostavljanju novih parametara u svijetu tehnoloških inovacija i digitalizacije svih sfera poslovanja.


Međunarodni vaterpolo turnir juniora u Boru - prvog dana pobede Crne gore,Hrvatske i Srbije - MEDIJA CENTAR BOR );\nPrvog dana međunarodnog vaterpolo turnira za juniore koji se odtžava u Boru pobede su ostvarile ekipe bivše SFRJ.\nU prvoj utakmici Crna Gora savladala je Italiju rezultatom 9:6 (4:1,0:2,3:2,2:1)\nKod pobedničke ekipe najefikasniji je bio Nikola Moskov sa 4 postignuta gola. Franeta je postigao 2 gola, a po jednom su mrežu Italijana zatresli Mijušković, Gardašević i Spaić. U ekipi Italije najbolji je bio Đakomo Kanela sa 3 gola, Eduardo Manci dao je 2 a Del baso 1 pogodak.\nU drugoj utakmici sastale su se ekipe Hrvatske i Australije. Hrvati su ostvarili pobedu rezultatom 13:9 (2:3,4:1,4:5, 3:0). Za reprezentaciju Hrvatske golove su postigli: Dužević 3, Butić, Merčep i Dašić po 2, a po jedan gol su zabeležili Zović, Pejković, Lazić i Burić. U Australiji , najefikasniji je bio Čarls Negus sa 3 gola, po 2 su postigli Vos i Anstej, a po 1 Kirjakov i Nangli.\nZa domaću publiku najinteresantnija je bila treća utakmica u kojoj su se sastali juniori SRBIJE i Irana. Srbija je ostvarila više nego ubedljivu pobedu od 17:2 (5:1,4:1,5:0,3:0)\nZa reprezentaciju Srbije koju predvode selektor Miloš Ćirić i njegov pomoćnik Marko Bašić, golove su postigli: Đorđe Vučinić 4, Ivan Gvozdenović, Marko Janković i Petar Tomić po 3, Dva gola dao je Filip Radojević, a po jednom su mrežu Iranskog golmana zatresli: Nebojša Toholj i Nikola Radonjić. Po jedan gol za Irance postigli su : Jazduklak i Ghavidel.\nInače interesantno je da je pomoćni trener u selekciji Irana naš bivši reprezentativac Aleksandar Ćirić.\nTurnir se nastavlja već danas utakmicama drugog kola koje počinju od 17, 18.30 i 20 časova.


PREDSTAVLJEN PROJEKAT „ŽIVOT NA GRANICI BIH/CG - STARE STAZE BEZVREMENOG NASLJEĐA I TRADICIJE“ Kulturni centar Trebinje\nDanas je u galeriji Kulturnog centra Trebinje održana prezentacija projekta „Život na granici BiH/CG – Stare staze bezvremenog nasljeđa i tradicije“. Projekat finansira Evropska unija u okviru IPA Programa prekogranične saradnje Bosne i Hercegovine i Crne Gore.\nProjekat se provodi na području grada Trebinja i opštine Bileća u Bosni i Hercegovini, te opština Nikšić i Plužine u Crnoj Gori.\nOpšti cilj projekta je razviti funkcionalnu međusektorsku saradnju i povezati kulturno-istorijsku i prirodnu baštinu sa turizmom u prekograničnom području. Specifični cilj je stvaranje i promocija zajedničkih prekograničnih turističkih proizvoda ohrabrivanjem partnerstava u kulturi i turuzmu i obnavljanjem zanemarene kulturne i istorijske baštine u projektnim područjima.\nKoordinator projekta je JU „Kulturni centar Trebinje“, partneri iz Trebinja su Grad Trebinje i Udruženja građana „Centar za razvoj Hercegovine“ i „Home“, dok su projektni partneri u Crnoj Gori JU „Centar za kulturu“ Plužine, „Udruženje izdavača i knjižara Crne Gore“ i NVO „Ženska akcija“.\nGlavne projektne aktivnosti su: mapiranje nedovoljno valorizovanih objekata i lokacija kulturno-istorijske baštine koji će biti uključeni u zajedničke turističke prekogranične proizvode Trebinja, Bileće, Nikšića i Plužina; razvijanje digitalnih i štampanih prezentacija nove turističke ponude u prekograničnom području zasnovanih na tradicionalnim vezama i običajima; izrada zajedničkog plana za standardizovano i održivo upravljanje kulturno-istorijskim spomenicima, lokacijama i objektima identifikovanim na projektnom području; revitalizacija kulturno-istorijske baštine kroz „pilot intervencije“ u obje projektne zemlje; komunikacijske i promotivne aktivnosti koje uključuju štampane, digitalne i video alate i pristupe.\nI kao što je gospodin Gianluca Vannini, Vršilac dužnosti šefa sekcije operacija za društveni razvoj, civilno društvo i prekograničnu saradnju, izjavio: „Veoma nam je drago da je ovaj projekat izabran za finansiranje jer je 2018. proglašena evropskom godinom kulturnog nasljeđa, a ovaj projekat se upravo bavi kulturno-istorijskim i prirodnim nasljeđem, te njihovim doprinosom sektoru turizma“.\nMiljan Vuković, koordinator projekta, istakao je da je ovo projekat koji ne tretira kulturu i tradiciju kao potrošačku kategoriju nego kao razvojnu komponentu zajednica u regiona. Pored turističke iskorištenosti zajedničkog kulturno-istorijskog nasljeđa, implementacijom ovog projekta, to nasljeđe će ispunjavati i svoju osnovnu namjenu, a to je povezivanje ljudi i zajednica postavljajući se kao dio evropske kulturne bštine.\nSlavica Striković, predstavnica partnera na projektu NVO „Ženska akcija“ iz Nikšića, navela je posebnu vrijednost realizacije ovog projekta u Crnoj Gori, preciznije u Nikšiću i Plužinama, a to je nova dimenzija u prekograničnoj turističkoj ponudi. Ovaj projekat je uspio da na odličan način osmisli odgovor specifičnim potrebama u turizmu, tako što će na nov, savremen i efektan način, učiniti vidljivim, mapiranim i sasvim interesantnim za turističku ponudu sve te vrijedne, a do sada zapostavljene objekte iz naše duge kulturne tradicije i istorije.\nRealizacija projekta počela je u januaru 2018. i trajaće 16 mjeseci. Ukupna vrijednost projekta je 331.712,56 evra, od čega Evropska unija finansira 85% sredstava, a preostali iznos kofinansiraju Grad Trebinje, JU „Kulturni centar“ Trebinje i JU „Centar za kulturu“ Plužine.\nPrevious Prezentacija projekta “Život na granici BiH/CG – Stare staze bezvremenog nasljeđa i tradicije”\nNext OTVORENA IZLOŽBA CRTEŽA I GRAFIKA BOGDANA RADOVIĆA (VIDEO)


Bugarski: Drago nam je što premijer obilazi investicije koje smo realizovali | Autonomija\nBugarski: Drago nam je što premijer obilazi investicije koje smo realizovali\nAmbijent za ulaganje se pogoršao\nPokrajinski sekretar za međuregionalnu saradnju i lokalnu samoupravu Branislav Bugarski izjavio je danas da je poseta premijera Srbije Aleksandra Vučića firmama Simens i Svarovski u Subotici „pohvala za rezultate Pokrajinske vlade“.\n„Iako nam je drago što premijer stalno obilazi investicije koje smo mi realizovali, žao nam je što nema novih i što se ambijent za ulaganje pogoršao“, rekao je novinarima Bugarski.\nOn je podsetio da je Simens od 2003. godine na teritoriji Vojvodine i da je Pokrajinska vlada uložila desetine miliona dinara u poboljšanje infrastrukture u Industrijskoj zoni u Subotici, gde se ove fabrike nalaze.\nBugarski je dodao da je premijer danas pre trebalo da obiđe arapske investitore koji nisu obradili oranice u Vojvodini, investitore koji najavljuju svoj odlazak nezadovoljni pogoršanjem ambijenta, korupcijom i državnom upravom, kao i da treba da se zapita zašto su tri nemačke investicije otišle u Makedoniju, a ne u Srbiju.\n„Na žalost, ove godine, prvi put nakon dugog niza godina, nemački investitori su pesimisti u odnosu na privredni ambijent u Srbiji“, rekao je Bugarski.


Srbija Archives - Page 2 of 31 - GSS Media\nPljuskovi sa grmljavinom i gradom pogodili su i Zvezdaru, Mirijevo, Dorćol, Novi Beograd… U pojedinim delovima pretonice kratko je padao grad.\n– Sve tramvajske linije stoje od 17.50 zbog pljuska koji je zahvatio prestonicu – potvrđuju iz GSP-a.\n– Ne možemo da radimo, a imamo veliki broj intervencija. Potoci su svuda po gradu, vozila ne mogu da se kreću – rekli su za “Blic” iz Hitne pomoći.\n– Problem koji nastaje kada su padavine u gradu u pitanju, jeste taj što uslovi nisu idealni. Naime, beton ne može da primi toliku količinu vode, a kanalizacije su većinski zapušene, pa zato dolazi do “reka” na ulicama – pojašnjava Đurić.\nMeteorolozi su takođe izdali upozorenje da potoji opasnost od “lokalnih izlivanja na bujičnim vodotocima”. U Beogradu se to može očekivati u opštinama Grocka, Barajevo, Obrenovac, Lazarevac…\nPodsećamo vas da je “Blic” pisao da je u četvrtak za vreme nevremena palo 33 litara kiše za svega sat vremena, što je stvorilo prave reke na ulicama, pa su čak i automobili plivali. Inače, zbog najavljenog nevremena odložen je Red Bull Flugtag šou, kao i koncert Beogradske filharmonije. Međutim, meteorolozi ne donose lepe vesti. Prema njihovim podacima, ovakvo vreme zadržaće se sve do 25. juna.\nNovi zakon po kome će penzije rasti u skladu sa “švajcarskom formulom” treba očekivati na jesen, a prvo povećanje penzija u skladu sa novim modelom već krajem novembra ili u decembru ove godine, saznaje “Blic Biznis”.\n“Švajcarski model” praktično bi značio da će penzije ukupno 1,7 miliona penzionera u Srbiji rasti po modelu koji podrazumeva usklađivanje sa 50 odsto inflacije i 50 odsto rasta prosečne zarade. To bi u trenutnim okolnostima praktično značlio povećanje od oko pet odsto, što bi na primeru prosečne penzije od 26.300 dinara značilo dodatnih 1.315 dinara. Toliko povećanje u novčaniku trebalo bi očekivati već krajem novembra ili u decembru ove godine s obzirom na to da su izmene zakona o penzijskom sistemu planirane za jesen.\n“Plan je da se o švajcarskom modelu dodatno razgovara sa MMF čija delegacija u Srbiju dolazi početkom oktobra, a koji su načelno već prihvatili novu formulu kada su nedavno bili u Beogradu. Tako bi se na zakonu moglo raditi odmah nakon njihovog odlaska, i povišice bi trebalo očekivati već krajem novembra ili tokom decembra. Tolika fleksibilnost u smislu pomeranja dva meseca pre početka naredne godine je dozvoljena i moguća”, kaže naš izvor.\nMinistar finansija Srbije Siniša Mali rekao je nedavno da će se u međuvremenu razgovarati o još nekoliko modela, ali da ipak očekuje “da će ovaj model (švajcarski), kao najpravedniji i najbolji, biti usvojen”.\n“To je model koji se primenjuje u velikom broju zemalja i milsim da je najpovoljniji i fer za naše najstarije sugrađane, jer se vezuje za dva pokazatelja, inflaciju i rast plata, a koji su i osnovne determinante visine penzija”, precizirao je nedavno ministar finansija.\nŠvajcarska formula za usklađivanje penzija u Srbiji, inače, nije novost. U našoj zemlji ovakav način obračuna penzija uživao je široku društvenu podršku sve do 2006. godine kada je formula ukinuta zbog insistiranja Svetske banke a u okviru tadašnjeg aranžmana sa MMF. Penzioneri su bili nezadovoljni i tada je došlo do velikih, ekonomski neodrživih, vanrednih povećanja penzija 2008. koja su prouzrokovala višegodišnju penzijsku i budžetsku destabilizaciju. Potom su 2010. godine uvedene mere štednje i penzije su bile usklađivane samo sa cenama i delom rasta BDP preko četiri odsto godišnje. Nakon stabilizacije, Vlada je ukinula formulu za usklađivanje penzija krajem 2018. i najavila novu od 2020. godine. Ranije je “Blic Biznis” pisao o novim uslovima za penzionisanje muškaraca, a možete pročitati i o novim uslovima za penzionisanje žena.


ZAVRŠEN 8.MEMORIJALNI TURNIR RAŠO MUTAVDŽIĆ – Sevojno City Magazin\nU kasnim večernjim satioma završen je još jedan u nizu turnir u malom fuidbalu posvećen Radomiru Rašu Mutavdžiću.Mladić koji je prerano otišao od nas,ali kroz igru na dva gola njegov duh je uvek tu.Godine prolaze sećanja ne blede!\nNa ovogodišnjem turniru učestvovalo je 32 ekipe iz celog Zlatiborskog okruga.U sedmodnevnom takmičenju na školskim terenima u Sevojnu uz prisustvo velikog broja publike mogao se videti veoma dobar i uzbudljiv fudbal svakog dana turnira.\nOve godine najuspešnija ekipa na turniru bila je ekipa caffe LONDON koja je u finalu savladala ubedljivo ekipu NELA PLUS sa 7-1.U borbi za treće mesto i bronzano odličje ekipa BUGI ENTERIJERI su savladali ekipu RADOMIR RAŠO MUTAVDŽIĆ rezultatom 6-3.\nNajboljim ekipama i pojedincima uručeni su pehari i medalje za sećanje na ovaj turnir,kao i vredni pokloni sponzora,prijatelja ovog turnira.\n1. mesto Kafe London\n2. mesto Nela Plus\n3.mesto Bugi Enterijeri\n4. mesto Radomir Raso Mutavdzic\nNajbolji igrac: Nemanja Ivanovic\nNajbolji golman: Mihajlo Curdic\nNajbolji strelac: Marko Krca\nNajbolji igrac finala: Darko Maric\nNajperspektivniji golman: Darko Djenic\nNajbolji igrac utakmice za 3 mesto:Bojan Gajic\nFer play igrac: Mare Markovic\nPre svega da se zahvalimo sponzorima turnira i svim ekipama koje su uzele ucesce na turniru. 32 ekipe,preko 300 fudbalera ,svih 7 dana tribine pune,vrhunski fudbal,prelepi potezi,golovi…to je dokaz da je nas turnir sigurno jedan od najboljih, najiskrenijih turnira u ovom regionu.Za nas ste svi pobednici,veliko vam hvala i Boze zdravlja vidimo se sledece godine.


Potpisan Kolektivni ugovor za osnovne škole\nPetar Galić, ministar obrazovanja u Vladi Livanjskog kantona (LK), i predsjednik Kantonalnog odbora sindikata osnovnog obrazovanja Ante Klišanin, potpisali su u četvrtak Kolektivni ugovor za djelatnost osnovnog odgoja i obrazovanja u LK.\nKlišanin je istakao da je zadovoljan potpisanim ugovorom, jer nisu izgubili ništa od ranije stečenih prava, a po njegovoj ocjeni, napravili su i pozitivne pomake na više područja. Također je pohvalio saradnju s Vladom i resornim ministarstvom. Ipak, po ocjeni sindikata osnovnog obrazovanja, jedan problem je još ozbiljan, a odnosi se na koeficijente, zbog čega je navedeni ugovor i potpisan samo na godinu. Vezano za ovaj problem, predstoji iznalaženje rješenja.\nPotpisivanju navedenog Kolektivnog ugovora prisustvovali su i članovi pregovaračkog tima osnovnih škola LK, predstavnici Sindikata osnovnog obrazovanja FBiH Selvedin Šatorović i Mirzet Pozderović, te članovi UO Sindikata osnovnog obrazovanja FBiH Saudin Sivro i Omer Tipura.\nProfesor otkrio porijeklo velikog Džedaj učitelja 22.12.2017 14:38\nDžulija Roberts prkosi godinama: Glumica promijenila boju kose 22.12.2017 14:57


Palilula na Međunarodnom sajmu turizma\nPočetak/Društvo/Palilula na Međunarodnom sajmu turizma\nMaja Vodeničarski 26. aprila 2016.\nU niškoj hali Čair, ministar trgovine, turizma i telekomunikacija Rasim Ljajić, u prisustvu brojnih zvanica, turističkih poslenika, otvorio je 17. Međunarodni sajam turizma i aktivnog odmora. Na sajmu, koji se održava pod sloganom „Merak nema cenu“, prisutno je oko 130 izlagača, uglavnom sa juga Srbije, ali i iz Republike Srpske, Mađarske, Grčke, Crne Gore i Bugarske. Pored turističkih organizacija i agencija koje tradicionalno učestvuju na niškom Sajmu turizma, svoje turističke potencijale prezentovale su i niške gradske opštine.\nPredsednik opštine Palilula, Boban Džunić, u susretu sa novinarima izjavio je da opština Palilula ima izuzetne turističke potencijale i da je prepoznatljiva kao deo grada, gde se neguje duh stare čaršije, gospodskog ali i boemskog Niša. Jedna od manifestacije koja promoviše ove vrednosti je i „Palilulsko veče“ koja se održava početkomk juna meseca u Danima Svetog cara Konstantina i carice Jelene.\nMinistar trgovine, turizma i telekomunikacija Rasim Ljajić je istakao da je važno što sajam promoviše gastronomiju pošto je hrana jedan od naših najvažnijih resursa, ali na žalost mi do sada nismo uspeli da Srbiju pozicioniramo kao zemlju sa gastronomskim imidžom. On je najavio da će Ministarstvo trgovine ove godine finansijski pomoći održavanje džez festival „Nišvil“.\n„Niš nudi turistima odmor u prirodi koja je idelna za bavljenje ekstremnim sportovima, bogato arheološko nasleđe, odlične festivale i odličnu gastronomsku ponudu“, izjavio je direktor Turističke organizacije Niš Uroš Parlić. Prema njegovim rečima, Niš u poslednje dve godine beleži rast broja turista za devet odsto.\nSajam turizma i aktivnog odmora biće otvoren u hali „Čair“ do četvrtka 28. aprila.


MEI - Aktuelnosti - J. Joksimović i Varheji: Verujemo da Srbija može da bude prva spremna za članstvo\nMinistar za evropske integracije Jadranka Joksimović nakon sastanka sa novim komesarom za proširenje Oliverom Varhejijem kaže da Srbija do kraja petogodišnjeg mandata Varhejija može biti spremna za članstvo u EU.\n„Ne potcenjujući nikoga drugog i želeći da ceo region napreduje, smatram da je Srbija ta koja može da do kraja mandata komesara Varhejija bude zemlja koja je spremna za članstvo“, kaže Joksimović.\nMinistar Joksimović se u sedištu Evropske komisije u Briselu prvi put sastala sa novoimenovanim komesarom za proširenje. Teme razgovora bile su nastavak politike proširenja EU, kredibilnost budućnosti proširenja i očekivanja Srbije na tom putu.\n„Komesar Varheji dobro poznaje evropsku politiku, region i ima uravnotežen, balansiran i razuman odnos prema politici proširenja i pristupanja. On snažno podržava politiku proširenja i Srbiju kao zemlju koja pristupa Uniji“, ocenila je Joksimović.\nMinistar Joksimović je navela da je komesar Varheji tokom razgovora ponovio svoje očekivanje da će do kraja njegovog mandata „bar jedna zemlja sa Zapadnog Balkana biti potpuno spremna za članstvo“ i ocenila da je „bez sumnje mislio na Srbiju“. Joksimović napominje da je članstvo u EU prvenstveno „politička odluka“ koju donose sve zemlje članice, a da je pred Srbijom važan posao nastavka reformi i zadržavanja evropskog kursa.\n„Čini mi se da će ova Evropska komisija sa porukama koje je predsednica Ursula fon der Lajen već poslala, na jedan možda ne lakši, ali dublji i ozbiljniji način, sagledavati politiku proširenja. Mislim da je to šansa Srbije“, kaže Joksimović.\nMinistar za evrointegracije napominje da je Srbija ozbiljna u procesu pristupanja da „sprovodi reforme, a ne priča samo o njima“ i da je to „prepoznato i u Briselu“.\n„Dokaz za to je i otvaranje novog poglavlja koje se tiče slobode kretanja kapitala. U pitanju je važno ekonomsko poglavlje koje će učiniti da čitav niz stvari vezanih za kretanje kapitala, od bankarskih usluga do osiguranja, bude dostupno i našim građanima kao što je dostupno građanima EU“, navodi Joksimović.\nJadranka Joksimović dodaje da komesar Varheji poseban akcenat ima na osnaživanju ekonomija Zapadnog Balkana i približavanju ekonomija kandidata onome što je ekonomka realnost EU. „Sa naše strane to je više nego poželjno jer smo mi, nesumnjivo, lideri kada je reč o ekonomiji u regionu“, kaže ministar Joksimović.\nJadranka Joksimović je zaključila da Srbiju i novog komesara za proširenje očekuje dobar i plodonosan rad. Ona je za kraj januara najavila prvu posetu komesara Olivera Varhejija Srbiji.


Tanjug 26. jula 2021. 20:05\nPODGORICA – Dogovor parlamentarne većine o rešenju trenutne političke krize u Crnoj Gori je moguć, ocenio je danas lider Socijalističke narodne partije (SNP) Vladimir Joković.\nOn je za Novu M rekao da su protesti koje za septembar najavljuju lideri Demokratskog fronta (DF) legitimni, ali da, ipak, umesto protesta, kao rešenje vidi smenjivanje onih protiv kojih se protestuje.\n„Naše potpuno zalaganje je da parlamentarna većina u komunikaciji sa Vladom dođe do rešenja. Ima niz načina na koje se može rešiti trenutna parlamentarna kriza, a jedan je od poslednjih, kada već pregovori ne daju rešenje, to što je najavio DF – protesti”, naveo je Joković.\nApsurd je, kako je kazao, da predstavnici koalicije koja je dobila najviše poverenja građana na izborima, nisu u Vladi.\n„Ono što je bitno u pregovorima jeste zaključak svih da je potrebno menjati Vladu, rekonstrukcijom ili novom vladom, iskristalisale su se te dve opcije“, rekao je Joković.\nJoković se, kako prenosi RTCG, osvrnuo i na izjavu predsednika Vlade Zdravka Krivokapića, koji je kazao da se nada da će na toj poziciji biti do 2024. godine.


Problemi sa finansiranjem lokala | Istinomer vesti\nFiskalni savet / Foto: FoNet/Zoran Mrđa\nProblemi sa finansiranjem lokala\nNakon pet godina, Paraćin je morao da se zaduži kod komercijalnih banaka za finansiranje infrastrukturnih projekata, izjavio je predsednik opštine Paraćin Saša Paunović za N1. On navodi da su prihodi opštine za 30 odsto manji nego na početku ekonomske krize, kao i da iznosi koji stižu iz budžeta jednostavno nisu dovoljni da bi se rešili problemi građana.\nKako je krajem juna saopštio Fiskalni savet, loše upravljanje finansijama na lokalu „jedan je od najvećih problema javnih finansija Srbije“, a fiskalni problemi lokalne samouprave „ugrožavaju javne finansije zemlje“ i „koče privredni rast i smanjuju kvalitet života građana“. Fiskalni savet je tada saopštio da gradovi, opštine i lokalna javna preduzeća imaju dug od skoro milijardu evra, te da kasne sa plaćanjem više od 300 miliona evra dospelih dugova.\n„Dodatni kanal kojim loše vođenje lokalnih finansija koči rast BDP-a je sistematski manjak investicija – godišnji nedostatak javnih investicija lokalne samouprave je oko 250 miliona evra. Ta sredstva se, umesto na potrebne investicije, odlivaju najvećim delom na pokrivanje gubitaka lokalnih javnih preduzeća, koja dobijaju ogromne subvencije od oko 200 miliona evra godišnje.“, pisao je Fiskalni savet.\nSa druge strane, N1 je preneo i izjavu novog ministra za državnu upravu i lokalnu samoupravu Branka Ružića – da je problem u suvišnim javnim preduzećima „sa nepotrebnim radnim mestima“ koja su služila za namirivanje partijskih interesa. Ipak, Ružić tvrdi da ministarstvo ne može da reši ove probleme bez „sistemskog pristupa čitave vlade“, i „poluga u ministarstvu finansija“, te da lokalne samouprave neće bankrotirati.\nPodsetimo, u septembru prošle godine Saša Paunović izjavljivao je da je Paraćin pred teškom odlukom – da li da potroše desetak miliona evra na izgradnju hale za kompaniju „Delfi“ koja je htela da pokrene proizvodnju u ovom gradu, što bi značilo „da četiri godine ne treba da bude ne samo izgradnje ulica, kanalizacije, vodovoda, već ni krpljenja udarnih rupa, održavanja parkova i ulica. Grubo rečeno, reč je o sredstvima dovoljnim za tridesetogodišnju intenzivnu izgradnju ulica, ili za izgradnju skoro 60 školskih sportskih hala, te kanalizacionih sistema za 30 sela“, rekao je Paunović tada.\nZakon o finansiranju lokalne samouprave poslednji put je promenjen u oktobru 2016, čime su od 1. januara 2017. gradovima i opštinama smanjeni prihodi od poreza na zarade – što je predstavljalo smanjenje prihoda lokalnih samouprava do četiri odsto.\nPoljska: Oba doma usvojila sporni zakon o Vrhovnom suduŠabić: Loš rad predsednice Skupštine


Održana prva sednica Radnog tela za inspekciju – Đoković: Vojvodina je prepoznala značaj ovog radnog tela; Ružić: Osnivanje Radne grupe još jedan korak u realizaciji dogovora sa Pokrajinskom vladom – Покрајински секретаријат за привреду и туризам\nPotpredsednik Đoković: ,,Vojvodina je prepoznala značaj ovog radnog tela, stoga smo pokušali da kroz akte koji regulišu nadležnost ovakvih „ad hok“ organa omogućimo bolju koordinaciju, a zbog unapređenja kapaciteta inspekcijskih službi na teritoriji Vojvodine”.\nNovi Sad, 29. mart 2018. – Prva sednica Radne grupe za saradnju sa okruzima i koordinaciju inspekcijskog nadzora u AP Vojvodini, održana je danas u Pokrajinskoj vladi u Novom Sadu.\nMinistar je istakao da republička Koordinaciona komisija sprovodi svojevrsnu analizu za inspekcijski nadzor na republičkom nivou koja objedinjuje četrdeset inspekcija. Analiza podrazumeva pregled materijalnih i ljudskih resursa u inspekcijama u Republici Srbiji, te je pomoć i podrška AP Vojvodine veoma značajna, sa aspekta svojih nadležnosti i delokruga rada. Pored toga, značajna novina je i uvođenje platforme ,,e – inspektor“ u narednoj godini, koja će objediniti funkcionisanje svih inspekcija i na taj način sprovoditi sam inspekijski nadzor privrednih subjekata, po znatno transparentnijem, efikasnijem i ekonomičnijem modelu.


Fali im 80.000 radnika, a ovo su najtraženija zanimanja - Bizlife.rs\n10:13 Stokholm, 14/10/2017\nNedostatak radne snage mogao bi da zaustavi ekonomski rast u Švedskoj, upozoravaju analitičari, a situaciju nije uspeo da popravi ni migrantski talas koji je prije dve godine zapljusnuo državu, prenose agencije.\nJunsko istraživanje Konfederacije švedskih preduzetnika, u čijem se članstvu nalazi više od 60.000 kompanija, pokazuje da je 75 odsto firmi koje su zapošljavale imalo problema u pronalaženju dovoljno kvalitetnog kandidata, prenosi Poslovni dnevnik.\n“Nedostatak radnika trenutno je vrlo velik i u mnogim je područjima postao akutan”, ističe za Blumberg Torbjorn Haldin, ekonomista tog udruženja.\nPrema podacima švedske berze rada, broj oglasa za posao po nezaposlenom trenutno je najveći od 2000. godine, a 12 od 15 sektora muči nedostatak radne snage.\nNajteža je situacija u građevinarstvu, obrazovanju, računarstvu i zdravstvu. Jedini sektori u kojima ima dovoljno radnika jesu administracija i pravo, zatim prodaja i marketing, te mediji i dizajn.\nSamo u augustu ostalo je nepopunjeno 78.000 oglašenih radnih mesta, 9 odsto više nego godinu ranije i čak 41 posto više nego pre dvije godine.\nVeliki broj slobodnih radnih mesta rezultat je ekonomskog rasta, za koji su analitičari banke Nordea nedavno rekli da je “suludo snažan” i daleko iznad potencijala švedske privrede. Zvanični statistički podaci pokazuju da je švedski BDP u drugom kvartalu porastao za 1,7 odsto, a na godišnjem nivou 4 procenta.\nVlada procenjuje da će ekonomski rast u ovoj godini iznositi 3, a iduće će usporiti na 2,5 odsto. Centralna banka takođe tvrdi da je pronalaženje radnika s odgovarajućim veštinama problem za ekonomiju, ističući da je nezaposlenost na približno jednakim nivoima kao pre finansijske krize 2008. godine.\nZavod za zapošljavanje (Arbetsförmedlingen) predviđa da će ove godine stopa nezaposlenosti pasti sa 7 na 6,6 odsto, a da će dogodine blago porasti na 6,7.\nUkupno posmatrano, bez posla je više od 300.000 stanovnika. Međutim, stopa nezaposlenosti među osobama rođenim u Švedskoj iznosi svega 3,9 procenata – najmanje u 10 godina – dok među strancima iznosi 22 odsto.\nIpak, nedostatak radne snage, s druge strane, dobra je vest za Centralnu banku. To bi značilo da će ubrzati rast plata, koji je poslednjih godina bio prilično anemičan, a što će dovesti do rasta inflacije, računaju u Centralnoj banci.\nIzvor: Al Dzazira\nnezaposlenost posao svedska radnik


Psihološko Savetovalište - psihoterapijske usluge\nradni dan - 09:00 - 17:00\nPsihološko savetovalište sa sedištem u Nišu je specijalizovano za širok spektar psihoterapijskih usluga. U okviru Savetovališta, vrše se različite vrste terapija kada je u pitanju gubitak značajnih osoba, smisla života, personalne ili bračne krize.\nStručan tim diplomiranih psihologa i licenciranih bihevioralno kognitivnih psihoterapeuta u kliničkoj praksi se bavi neurotskim poremećajima sa akcentom na svim oblicima anksioznosti i straha kao što su panični napadi, agorafobija, anksiozni poremećaj, fobije, socijalne fobije.\nOnline psihoterapija, kao i bihevioralno-kognitivna terapija predstavlja veoma uspešan i efikasan vid terapijske prakse. Akcenat je na pacijentu, prilagodjavanju terapije njemu i njegovim potrebama, kao i otklanja uzroka problema.


Torta koja bi večeras obradovala svaku devojčicu… :)\nDanas je 31. decembar i Nova Godina nam kuca na vrata. Mnogi od vas će večeras sa svojim najdražima proslaviti dolazak nove kalendarske godine. Svima vama koji ste ove godine uživali uz naše torte, kao i svima vama koji uživate u malim umetničkim delima koja istovremeno imaju prvoklasan ukus želimo puno zdravlja, sreće, ljubavi i uspeha u dolazećoj godini! Ako do sada niste imali priliku da vidite i okusite naše torte, želimo vam da taj propust nadoknadite u narednoj godini!\nMini pored novogodišnje jelke…\nVerujemo da bi novogodišnja torta Mini Maus obradovala mnoge male i velike devojčice, kada bi je se danas našla na prazničnoj trpezi. Torta koja je poslužila za slikanje ove dekoracije je jedna od naših posnih torti, čiji ukus ni malo ne zaostaje po kvalitetu od mrsnih\nDragi naši, živeli i svako dobro!\nTorta Dvorištance – Backyardigans Torta sa bubamarom


Veliki župan - roman N. Moravčevića o Stefanu Nemanji » Sinhro.rs\nVeliki župan, novi istorijski roman Nikole Moravčevića, pisca iz Čikaga, bavi se životom i državničkim delom velikog župana Stefana Nemanje.\nNastavljajući seriju istorijskih romana o srpskom srednjem veku, Nikola Moravčević je napisao knjigu u kojoj na osnovu obilja građe i proučavanja istorijskih okolnosti iznutra prikazuje složenu Nemanjinu ličnost i istorijski tačne događaje tog veoma burnog doba. Jasno razlikujući istoriju od mita i hagiografija, Moravčević ispisuje uzbudljiv roman o osnivaču dinastije Nemanjića i o čoveku koji je Rašku pretvorio u značajnu zemlju na Balkanu.\nU središtu Moravčevićvog interesovanja su uzbudljive epizode Nemanjinog života, od sporova i sukoba s braćom oko raškog nasleđa, sporazuma i sukoba s Vizantijom, ratovanja u ulozi komandanta vazalnog srpskog odreda u vizantijskoj vojsci, preko susreta s Fridrihom Barbarosom i konačnog dolaska na mesto velikog župana Raške, pa sve do odluke da napusti županski presto, povuče se na Hilandar i tamo zamonaši.\nPrateći Nemanjin život od detinjstva i rane mladosti, preko doba pune zrelosti i uskomešanih vremena vlasti, do monaške smrti, Moravčević nastoji da na osnovu dostupne istorijske građe, ali i mnogobrojnih tokova različitih predanja i zapisa o Nemanjinom životu i delu stvori stabilnu romanesknu sliku. Na velikoj pozornici ovog romana pojavljuje se i svakodnevni i istorijski Nemanja, i mladić koji trpi nepravdu i hrabri ratnik koji se nepravdi suprotstavlja, i prekaljeni državnik, sav posvećen iskušenjima vladarskog života i opstanka zemlje kojom upravlja, i skrušeni monah koji smireno sabira iskustva svog uzbudljivog života. Oblikovan na takav način, Moravčevićev roman je u isto vreme slika jednog ispunjenog života i velika freska srpskog XII veka.\nMoravčević je u proteklih dvadesetak godina objavio seriju čitanih istorijskih romana, od kojih se neki, poput romana Vreme vaskrsa i Albion, Albion, bave Srbijom u XX veku. Najveći broj Moravčevićevih istorijskih romana bavi se srpskom istorijom XIV i XV veka. Posebnu pažnju čitalaca privukli su Moravčevićevi romani Vitez u doba zla, Poslednji despot, Radičevo zaveštanje, Zapisi o srpskom carstvu, Marko Mrnjavčević – nepriznati srpski kralj, Braća Anđelovići, Nesrećni kralj i Knez Lazar Hrebeljanović. Moravčević je objavio i istorijske romane Beču na veru i Grof Sava Vladislavić.\nU izdanju Arhipelaga objavljena je i piščeva istorijska studija Srpske vlastelinke u kojoj se bavi sudbinom i državničkom ulogom šest znamenitih Srpkinja s kraja XIV i početka XV veka. Moravčević je dobitnik Nagrade „Rastko Petrović“ za životno delo (2011), dok je za roman Grof Sava Vladislavić dobio Nagradu „Janko Veselinović“ za najbolji istorijski roman na srpskom jeziku.\nPrevious Article Konkurs IK BOOKA za najbolji neobjavljeni roman\nNext Article Srpska epistolarna antologija 20. veka u izdanju Agore


Industrijski IoT, roboti, autonomna vozila: Pogledajte kakvi nas tehnološki trendovi očekuju u 2018. | SecuritySEE.com\nNaslovna IT Bezbednost Novi IT proizvodi i rešenja Industrijski IoT, roboti, autonomna vozila: Pogledajte kakvi nas tehnološki trendovi očekuju u...\nPo svemu sudeći, sledeće godine ćemo verovatno biti svedoci nekih od najvećih dilema u domenu tehnologije – na koja će se sve polja proširiti mašinsko učenje i veštačka inteligencija, i da li će virtuelne valute zameniti one koje možemo dodirnuti i držati u rukama.\nPrema rečima predsednika ove organizacije, predviđanja IEEE-CS temelje se na dubokoj analizi koju sprovodi tim tehnoloških stručnjaka, a koji identifikuju top tehnologije koje imaju potencijal da nas iznenade u 2018. godini.\nPredstavljamo vam 9 tehnoloških trendova koji će verovatno postati uobičajeni u 2018. godini:\nMašinsko učenje je podoblast veštačke inteligencije i već se nalazi na samom vrhu revolucije. Ono unosi posebne promene u poslovne softvere i omogućava firmama da u realnom vremenu uočavaju obrasce u kretanju podataka, a na osnovu toga i da predvide buduće trendove.\nVirtuelne valute poput bitkoina, ethereuma i litecoina već su dobro poznate, a stručnjaci veruju kako bi u 2018. mogle da uđu i u redovniju upotrebu. Osim toga što unose novine na finansijskom tržištu, očekuje se da će ove valute unaprediti sajber bezbednost, jer sa njihovim jačanjem, rastu i ulozi.\nBlockchain tehnologija omogućila je da se digitalna informacija distribuira, umesto kopira, čime je stvorena osnova za, kako se sve češće komunicira – novu verziju interneta. Ova tehnologija nastala je za potrebe digitalne valute bitkoin koju smo već spomenuli, ali je u međuvremenu njen ogroman potencijal postao važna tema u mnogim industrijama, a posebno u finansijskom sektoru.\nSve više industrija se oslanja na uređaje koji su međusobno povezani i komuniciraju putem interneta, i očekuje se da će primena IoT u industriji biti još masovnija. Veliki broj poslova će zahvaljujući ovoj tehnologiji biti automatizovan, što će značajno uticati na povećanje efikasnosti i produktivnosti, a verovatno i na povećanje profita.\nIako su roboti prisutni u industriji već godinama, očekuje se da će njihova šira upotrebe tek nastupiti. Poslednjih nekoliko godina povećana je potražnja za kućnim robotima, kao i sofisticiranijim verzijama za vojsku i industriju. U 2018. godini bismo mogli videti veću upotrebu robota u bezbednosne, kao i u medicinske svrhe.\nIako autonomna vozila nisu neka novina, teško da ćemo u potpunosti autonomna vozila uskoro gledati na putevima zbog raznih prepreka. Ipak, stručnjaci smatraju da će u budućnosti rasti razne pomoćne automatizovane funkcije za vozače, kao što su pomoć pri parkiranju, video prepoznavanje prepreka i upozorenja na nepoznate predmete i opasnosti ispred vozila.\nVirtuelna i proširena stvarnost su već pronašle svoje mesto u industriji video igara, i ovaj trend će se verovatno samo nastaviti. Uvođenje modernih korisničkih interfejsa u obliku 3D projekcija i prepoznavanja pokreta, omogući će još bolje prihvatanje i korišćenje ove tehnologije, ali i pokrenuti pitanje privatnosti i sajber bezbednosti, o čemu takođe treba voditi računa.\nPRIVATNOST, BEZEBDNOST I ODGOVORNOST\nPrivatnost, kao i zaštita i bezbednost podataka, nisu nužno vezani samo za tehnologiju, ali uz razvoj mašinskog učenja, robotike, primenu veštačke inteligencije i autonomnih vozila, društvo bi trebalo razmisliti na koji način će regulisati te aspekte, jer se neprestano otvaraju nove mogućnosti zloupotrebe. Donošenje određenih etičkih i sigurnosnih pravila pomoglo bi daljem razvoju tehnologije, ali možda i umirilo skeptike.\nSAJBER BEZBEDNOST I VEŠTAČKA INTELIGENCIJA\nSajber bezbednost i veštačku inteligenciju smo već spominjali, ali ovoga puta to je u kontekstu zajedničke borbe protiv sajber kriminala koji je u procvatu. Hakerski napadi i alati postaju sve sofisticiraniji i ljudima je jednostavno potrebna pomoć kako bi se mogli odbraniti. Očekuje se da će ljudi i dalje voditi glavnu reč, jer ni veštačka inteligencija nije imuna na hakerske napade, ali bi mogla pomoći u predviđanju gde će se napadi dogoditi i kako se zaštititi.\nPrethodni članakŠta se zaista krije iza isceniranog incidenta sa eksplozivom na beogradskom aerodromu?\nSledeći članakČuvajte se: Evo zašto lopovi vole tržne centre i jedva čekaju praznike


Kursevi jezika za decu | Pančevo, Srbija - Škola stranih jezika - NES\nU našoj školi se može početi sa učenjem stranog jezika već od 3. godine starosti, sa ili bez prethodnog znanja, što je omogućeno detaljnom šemom kurseva. Posebno obučeni profesori za rad sa decom, redovno posećuju stručne seminare gde se usavršavaju.\nOno što je izuzetno bitno je da programi prate razvoj intelektualnih i motoričkih sposobnosti dece i time omogućavaju da deca rade ono što je njima zanimljivo za njihov uzrast, a sve to uz upotrebu atraktivnih programa i materijala. Uz program koji rade i sam čas koji je osmišljen i prilagođen njihovom uzrastu, deca nemaju opterećenje da uče strani jezik, već sve usvajaju spontano i kroz igru. Kroz raznovrsne aktivnosti deca usvaju osnovne strukture i vokabular primeren njihovom uzrastu.\nZnamo da se deca u predškolskom uzrastu teže privikavaju na novu sredinu, pa samim tim i na školu stranih jezika, pogotovo ako nisu uključena u vrtić. Iz tog razloga svako dete koje prvi put kreće na kurs stranog jezika u slučaju neprilgođavanja nastavi ima prva 4 časa gratis. Ukoliko dete ne uspe u tom period da se prilagodi nema obavezu da nastavi kurs, kao ni roditelji obavezu plaćanja za ta 4 časa ili manje.\nNastava za decu predškolskog uzrasta je organizovana 2 puta nedeljno po 45 minuta.\nUkupan fond u toku školske godine je 70 časova.\nPriprema za kvalitetno obrazovanje – osnovnoškolski uzrast\nDeca osnovnoškolskog uzrasta su podeljena u grupe po uzrastu i nivou znanja. Veliki broj grupa istog uzrasta a različitog nivoa znanja nam dozvoljava da talentovanu i naprednu decu, uz predlog profesora i saglasnost roditelja, rasporedimo u grupu višeg nivoa znanja. Već u ovom uzrastu deca se upoznaju sa mogućnošću polaganja međunarodno priznatih ispita.\nPrva testiranja deca prolaze u okviru naše škole, a nešto kasnije u Institutima stranih jezika, gde po položenim ispitima dobijaju Međunarodne diplome.\nNastava za decu školskog uzrasta je organizovana 2 puta nedeljno po 60 minuta.\nUkupan fond u toku školske godine je 90 časova.\nVeliki izbor dodatnog materijala i brojni događaji\nPored samog nastavnog materijala u nastavi kurseva za decu se koristi puno dodatnog materijala. Deca uče mnogo pesmica, recitacija, obrađuju se bajke i priče, koriste se kvizovi i ukrštenice da bi deca na zanimljiv način naučila nove pojmove. U toku školske godine obeležavaju se praznici specifični za govorno područje sa koga taj jezik dolazi. Pored praznika koji se obeležvaju u našoj zemlji, veliku pažnju dece privlače praznici i običaji zemlje čiji jezik uče. Tako da u našoj školi možete videti plakate, crteže, rukotvorine sa temama tih praznika.\nPolaznici naše škole mogu uživati u izvedbi praznika i običaja kao što je ispijanje engleskog čaja u 5 poslepodne, plesu pod maskama u Noći veštica i Karnevalu u Veneciji, pisanju ljubavne čestitke za Dan zaljubljenih, pisanju dirljive čestitke mami da Dan majki, i mnogo drugih.\nSvake godine škola organizuje novogodišnju priredbu i priredbu za kraj školske godine koja se održava u junu. Tom prilikom deca koja pohađaju naše kurseve su u mogućnosti da roditeljima i gostima priredbe pokažu sve ono što su naučili na časovima. Priredbama se deca najviše raduju i u njihovoj organizaciji rado učestvuju.\nNaša turistička agencija svakog leta organizuje letnje kampove engleskog jezika na Zlatiboru i u Grčkoj za decu uzrasta 7-17 godina, kao i letnje kurseve engleskog jezika u Velikoj Britaniji i Americi. više o letnjim programima pogledaj ovde


HomeVestiNastavljaju se radovi na izgradnji Narodnog pozorišta\nOdluka o dodeli ugovora za nastavak radova na adaptaciji, rekonstrukciji i dogradnji zgrade Narodnog pozorišta Subotica doneta je u ponedeljak, a ugovor u vrednosti od oko 500 miliona dinara dodeljen je GP „Morava In“ d.o.o. iz Kruševca. Izborom izvođača radova za naredne faze izgradnje pozorišta, završena je javna nabavka koja je, uz prethodne dve obustave, trajala gotovo 10 meseci.\n– Pod VII fazom podrazumeva se završetak radova na starom delu objekta, kao i zatvaranje svih otvora, završetak fasade na novom delu objekta i uklanjanje gradilišne ograde, a VIII/0 faza podrazumeva izvođenje radova na svim instalacijama, kao i završetak dela građevinsko-zanatskih radova unutar novog dela objekta – navode iz Sekretarijata za investicije i razvoj Grada Subotica.\n– Posle završetka kompletno svih unutrašnjih instalacija, enterijera, liftova, audio i video sistema, kompletiranja protivpožarnih sistema, trafo stanice i drugih, prelazi se na scensku tehniku, rasvetu i mehaniku velike sale. Potom slede radovi na pratećim i komercijalnim prostorijama prema Korzou i na kraju radovi na Koncertnoj dvorani – poručuju iz Sekretarijata za investicije i razvoj, napominjujući da će dalji radovi na izgradnji Narodnog pozorišta zavisi od priliva finasijskih sredstava.\nKomisija za javne nabavke konstatovala je da su pristigle dve blagovremene ponude ponuđača „Jadran“ d.o.o iz Beograda i GP „Morava In“ d.o.o. iz Kruševca, kao i jedna neblagovremena ponuda „K.E.SZ. International“ d.o.o iz Beograda. Pošto su ponude prva dva ponuđača okarakterisane kao prihvatljive, ušlo se u postupak pregovaranja, te je nakon tri kruga pregovora smanjena cena oba ponuđača. Primenom kriterijuma „najniža ponuđena cena“ za izbor je predložen ponuđač GP „Morava In“ d.o.o. iz Kruševca, što je Grad prihvatio dodelivši mu ugovor u visini od 429 miliona dinara bez PDV-a.


Tag - FK Partizan - Informer\nBeta 22. 11. 2017. 18:45 TRENER JANG BOJSA: Biće neizvesno, želimo kao i Partizan da prezimimo u Evropi!\nTrener fudbalera Jang Bojsa Adi Hiter rekao je da će njegova ekipa pokušati da pobedi Partizan u predstojećoj utakmici u Ligi Evropa, kako bi ostala u igri za plasman u drugu fazu (četvrtak, 21.05)detaljnije\nJ. S. - M. G. 22. 11. 2017. 17:10 "VEČITI" IGRAJU ZA MILIONE! Utakmice sezone za crveno-bele i crno-bele u četvrtak!\nSrpski predstavnici u Evropi Crvena zvezda i Partizan zaradiće po 1.160.000 evra ukoliko u četvrtak uveče pobede svoje rivale i izbore proleće u Ligi Evropedetaljnije\nMozzartsport 22. 11. 2017. 12:47 U NAPAD, JER NE ZNAMO DRUGAČIJE! Đukić najavljuje juriš Partizana na Švajcarce!\nTrener fudbalera Partizana Miroslav Đukić najavljuje totalnu ofanzivu crno-belih na Jang bojs u četvrtak uveče (21.05), jer je svestan da bi pobeda donela klubu najveći uspeh u poslednjih 12 godinadetaljnije\ninformer.rs 22. 11. 2017. 12:14 DA LI ZNATE koliko su evropskih mečeva do sada odigrali Zvezda i Partizan i kakav imaju bilans?\nDva najveća srpska kluba Crvena zvezda i Partizan su veterani evropskih kupova, pošto su do sada odigrali više od 200 mečeva u međunarodnim kupovimadetaljnije\nŽurnal 22. 11. 2017. 11:28 JANG BOJS JE NAJJAČI U GRUPI! Bek Partizana bi bio zadovoljan i remijem bez golova!\nLevi bek Partizana Nemanja Miletić tvrdi da je predstojeći rival crno-belih u Ligi Evropi, Jang bojs, najjači u grupi, iako na tabeli zauzima treće mestodetaljnije\ninformer.rs 22. 11. 2017. 10:49 PARTIZAN GLEDANIJI OD ZVEZDE, a oboje i od Dnevnika, "Senki"...\nUtakmica Partizan - Skenderbeg u 4. kolu B grupe Lige Evrope, koja je na RTS 1 bila prenošena 2. novembra od 19.00, bila je gledanija od meča Arsenal - Crvena zvezda, koji je išao istog dana na nacionalnoj televiziji, samo dva sata kasnijedetaljnije\nŽurnal 22. 11. 2017. 09:20 DA LI JE MOGUĆE!? Partizan se bori za proleće, a stadion NEĆE biti pun!\nFudbaleri Partizana boriće se u četvrtak uveče sa Jang bojsom za prezimljavanje u Evropi prvi put posle 13 godina, a stadion u Humskoj, po svemu sudeći, neće biti ni izbliza pundetaljnije


TotalCar.rs » Automobili najzastupljeniji predmet lizinga u Srbiji\nAutomobili najzastupljeniji predmet lizinga u Srbiji\n0 komentara 7265 pregleda\nU Srbiji se putem finansijskog lizinga najviše finansira nabavka putničkih vozila, koja u ukupnom poslovanju lizing kompanija zauzimaju 27 odsto, pokazali su rezultati istraživanja Asocijacije lizing kompanija Srbije (ALCS) za prva tri kvartala 2013. godine.\nZnačajan rast plasmana u odnosu na isti period 2012. godine, od čak 23 odsto, zabeležen je kod finansiranja kupovine polovnih putničkih vozila.\nOvakav rast doveo je do toga da ukupan plasman lizing industrije u prodaji putničkih vozila poraste za 1 odsto, tako da je ukupna vrednost automobila finansiranih putem finansijskog lizinga na kraju septembra 2013. iznosila 43,85 miliona evra.\n“Prema svim pokazateljima lizing tržište u Srbiji se stabilizovalo i u 2014. godini treba očekivati dalji rast, s obzirom da su kamate kod finansijskog lizinga niže nego prethodnih godina”, rekla je Teodora Milenković, generalni sekretar ALCS.\nOna ističe da je ovakvo stanje posledica konkurentnosti lizing kompanija, gde veliki broj lizing kuća ima gotovo identičan udeo u tržištu, pa se podjednako bore kako za velike tako i za male klijente, koji će ovu situaciju svakako želeti da iskoriste.\nPredviđanje daljeg rasta finansiranja nabavke putničkih vozila na lizing, Asocijacija lizing kompanija Srbije zasniva i na činjenici da se lizing kao opcija finansiranja izdvojila kao najadekvatnija za mala i srednja preduzeća koja u lizingu vide mogućnost za obnovu voznog parka.\nČetvrta legenda Bugattija stiže u Ženevu\nLaFerrari zasnovan na Maseratiju stiže 2015. godine


Šokantna izjava vukadinovića: Milo se vratio na političku scenu! Vladu Zdravka Krivokapića nije srušio Dritan, već…\nDanas se navršava 16 godina od kako je Crna Gora postala nezavisna zemlja. Ovu godišnjicu Crnogorci dočekuju sa novom manjinskom Vladom i starim predsednikom Milom Đukanovićem. Građani Crne Gore su 2016. godine na referendumu izglasali napuštanje… »\nDa li su bolji odnosi sa Srbijom i ulazak u “Otvoreni Balkan” prioriteti nove crnogorske Vlade?\nINICIJATIVU Demokratske partije socijalista za stvaranje zakonskih uslova za odvajanje Zete od Opštine Podgorica, podržala je većina parlamentarnih stranaka. Ipak, prema oceni dela poslanika, iznenadna žurba da Zeta postane samostalna opština… »\nMandić o današnjem hapšenju: "Pravda mora da zakuca na svačija vrata"\nDemokratski front pozdravio je današnje privođenje predsednika Privrednog suda Blaža Jovanića, uz poruku da ovakve akcije treba nastaviti u budućnosti. "Vidimo da nakon Vrhovnog suda na red dolazi Privredni sud. Mislimo da sa ovakvim akcijama treba… »\nDPS "spasao" Abazovića\nPodgorica -- Nedolaskom na sednicu Odbora za bezbednost poslanici DPS Mila Đukanovića onemogućili su za danas zakazano saslušanje premijera Dritana Abazovića. Osim Abazovića bilo je planirano i saslušanje ministra policije Filipa Adžića i… »\nDPS onemogućio saslušanja Abazovića, Brđanina, Adžića u vezi sa dokumentom Europola\nNedolaskom na sednicu Odbora za bezbednost poslanici DPS Mila Ðukanovića onemogućili su za danas zakazano saslušanje premijera Dritana Abazovića, ministra policije Filipa Adžića i direktora UP Zorana Brđanina, kao i v.d. direktora Agencije za… »\nNEDOLASKOM na sednicu Odbora za bezbednost poslanici DPS-a Mila Đukanovića onemogućili su za danas zakazano saslušanje premijera Dritana Abazovića, ministra policije Filipa Adžića i direktora UP Zorana Brđanina, kao i v. d. direktora Agencije za… »\nDPS onemogućio saslušanja Abazovića, Brđanina, Adžića\nPODGORICA: Nedolaskom na sednicu Odbora za bezbednost poslanici DPS Mila Ðukanovića onemogućili su za danas zakazano saslušanje premijera Dritana Abazovića, ministra policije Filipa Adžića i direktora UP Zorana Brđanina, kao i v.d. direktora… »\n"Pokušavaju da naruše nezavisnost Crne Gore" FOTO\nPodgorica -- Policijac Petar Lazović, koji Europol tereti da je član kavačkog klana kolateralna je šteta, smatra bivši glavni specijalni tužilac CG Milivoje Katnić. Katnić je optužio Demokratski front (DF) i Mrežu za afirmaciju nevladinog… »\nI pre početka, politički dijalog u Crnoj Gori naišao na prepreku\nDemokratski front (DF) zainteresovan je za učešće u međupartijskom političkom dijalogu o pitanjima čije rešavanje zahteva širu parlamentarnu podršku, dok Demokrate poručuju da ne mogu razgovarati sa onima koji, kako tvrde, krše Ustav i zakone… »